
Βρυξέλλες, 1η Απριλίου 2026



	604η ΣΥΝΟΔΟΣ ΟΛΟΜΕΛΕΙΑΣ

18 και 19 Μαρτίου 2026

ΣΥΝΟΨΗ ΤΩΝ ΓΝΩΜΟΔΟΤΗΣΕΩΝ ΠΟΥ ΕΓΚΡΙΘΗΚΑΝ


	Το παρόν έγγραφο είναι διαθέσιμο στον ιστότοπο της ΕΟΚΕ, σε όλες τις επίσημες γλώσσες της Ευρωπαϊκής Ένωσης, στην ακόλουθη ηλεκτρονική διεύθυνση:

https://www.eesc.europa.eu/el/our-work/opinions-information-reports/plenary-session-summaries


Μπορείτε να συμβουλευτείτε τις εν λόγω γνωμοδοτήσεις μέσω της μηχανής αναζήτησης της ΕΟΚΕ:

https://dmsearch.eesc.europa.eu/search/opinion

[bookmark: _Toc225158865]ΟΙΚΟΝΟΜΙΚΗ ΚΑΙ ΝΟΜΙΣΜΑΤΙΚΗ ΕΝΩΣΗ, ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΣΥΝΟΧΗ

· Επανεξέταση του κανονισμού περί γνωστοποιήσεων αειφορίας στον τομέα των χρηματοπιστωτικών υπηρεσιών

	Εισηγητής
	Javier DOZ ORRIT (Ομάδα των Εργαζομένων – ES)

	Έγγραφα αναφοράς
	COM(2025) 841 final 
EESC-2025-04434-00-00-AC



Κύρια σημεία

Η ΕΟΚΕ συνιστά:

· Να διασφαλιστεί ότι οποιαδήποτε απλούστευση της νομοθεσίας για τη βιώσιμη χρηματοδότηση, συμπεριλαμβανομένων των απαιτήσεων γνωστοποίησης, δεν αποδυναμώνει τη συμβολή του χρηματοπιστωτικού συστήματος και των πιστωτικών και επενδυτικών προϊόντων του στην επίτευξη των στόχων της Ευρωπαϊκής Πράσινης Συμφωνίας εντός των νομικά δεσμευτικών χρονοδιαγραμμάτων και δεν υποσκάπτει τα μέτρα για την καταπολέμηση της προβολής ψευδοοικολογικής ταυτότητας. 
· Να διαφυλαχθεί η αξιοπιστία και η ακεραιότητα του κανονισμού περί γνωστοποιήσεων αειφορίας στον τομέα των χρηματοπιστωτικών υπηρεσιών (SFDR) με τη διατήρηση των εξαιρέσεων που προβλέπονται στην πρόταση της Ευρωπαϊκής Επιτροπής και να χρησιμοποιηθούν αξιόπιστα οικολογικά και κοινωνικά πρότυπα. 
· Να διατηρηθεί ένα εξαιρετικά εξορθολογισμένο και τυποποιημένο σύνολο γνωστοποιήσεων σε επίπεδο οντότητας, περιοριζόμενο σε πληροφορίες που δεν μπορούν να αντληθούν ουσιαστικά από την υποβολή εκθέσεων σε επίπεδο προϊόντος. 
· Να απαιτούνται γνωστοποιήσεις σε επίπεδο κατηγορίας με βάση ένα περιορισμένο και τυποποιημένο σύνολο δεικτών σχετικά με τις κύριες δυσμενείς επιπτώσεις, με στόχο τη μείωση του πολλαπλασιασμού των ειδικών δεικτών μέτρησης ανά προϊόν. 
· Να αναβαθμιστεί ο ρόλος και η ενσωμάτωση της διαχείρισης σε ολόκληρο τον SFDR.
· Να διατηρηθούν τα υπό διαχείριση χαρτοφυλάκια που εμπίπτουν στον ορισμό των χρηματοπιστωτικών προϊόντων βάσει του SFDR.
· Να διατηρηθεί η προσέγγιση που βασίζεται στις γνωστοποιήσεις για την αναγνώριση των επενδύσεων με αντίκτυπο στις κατηγορίες μετάβασης και βιωσιμότητας, με παράλληλη ενίσχυση της αξιοπιστίας μέσω σαφέστερων διασφαλίσεων.
· Να ενισχυθούν οι απαιτήσεις για τα σχέδια μετάβασης στο πλαίσιο των κριτηρίων επιλεξιμότητας της κατηγορίας μετάβασης. Σύμφωνα με τα κριτήρια βιώσιμης χρηματοδότησης, οι εταιρείες θα πρέπει να εγκρίνουν ένα αξιόπιστο σχέδιο για τη σταδιακή κατάργηση των ορυκτών καυσίμων, και ιδίως του άνθρακα, το οποίο να είναι ευθυγραμμισμένο με τη συμφωνία του Παρισιού.
· Να διασφαλιστεί η ευθυγράμμιση με το ευρύτερο πλαίσιο βιώσιμης χρηματοδότησης, με μέριμνα ώστε οι κατηγορίες προϊόντων να μην έρχονται σε αντίθεση με τους στόχους της πολιτικής της ΕΕ για το κλίμα και την ενέργεια.

	Επικοινωνία
	Gerald Klec

	Τηλ.
	+32 25469909

	Ηλ. δ/νση
	Gerald.Klec@eesc.europa.eu




· Ολοκλήρωση της αγοράς της ΕΕ και αποτελεσματική εποπτεία

	Εισηγητής
	Antonio GARCÍA DEL RIEGO (Ομάδα των Εργοδοτών – ES)

	
	

	Έγγραφα αναφοράς
	COM (2025) 941 final 
COM (2025) 942 final
COM (2025) 943 final
EESC-2025-04268-00-00-AC


Κύρια σημεία

Η ΕΟΚΕ:

· Θεωρεί ότι οι κεφαλαιαγορές συμβάλλουν στην κατανομή των κεφαλαίων και αποτυπώνουν την εμπιστοσύνη της κοινωνίας στο μέλλον της.
· Καλεί τους συννομοθέτες να στηρίξουν τους στόχους και τα μέτρα που καθορίζονται στις προτάσεις της Ευρωπαϊκής Επιτροπής και τονίζει ότι απαιτούνται πιο φιλόδοξες μεταρρυθμίσεις· καλεί τα κράτη μέλη να αναλάβουν ρητή δέσμευση για την περαιτέρω ολοκλήρωση των κεφαλαιαγορών της ΕΕ και την ανάπτυξη τοπικών αγορών.
· Καλεί τους συννομοθέτες να υποστηρίξουν την κεντρική εποπτεία των υποδομών της αγοράς με σημαντικές διασυνοριακές δραστηριότητες· τονίζει ότι η εποπτεία θα πρέπει να αποφέρει ταυτόσημα αποτελέσματα σε ολόκληρη την ΕΕ· συνιστά σαφή κατανομή των αρμοδιοτήτων για τη μείωση των αλληλεπικαλύψεων και της πολυπλοκότητας και ενίσχυση του συντονισμού για την αποφυγή των αλληλεπικαλυπτόμενων επιπέδων εποπτείας.
· Ζητεί να εξεταστεί το ενδεχόμενο κατάργησης των περαιτέρω αλληλεπικαλυπτόμενων υποχρεώσεων υποβολής εκθέσεων σε ολόκληρη την τομεακή νομοθεσία, καθώς και διασφάλισης ισότιμων όρων ανταγωνισμού κατά τη διάρκεια των διαπραγματεύσεων· συνιστά τη λήψη πρόσθετων μέτρων με στόχο την παροχή κινήτρων για εκκαθάριση από τους διαχειριστές κεφαλαίων· ζητεί να αξιολογηθεί η εφαρμογή της αρχής της αναλογικότητας βάσει του πλαισίου της πράξης σχετικά με την ψηφιακή επιχειρησιακή ανθεκτικότητα (DORA).
· Ζητεί να ληφθούν μέτρα για την ενίσχυση της διαφάνειας και τη μείωση του κατακερματισμού της ρευστότητας στις αγορές μετοχών της ΕΕ· συνιστά την ενίσχυση ισότιμων όρων ανταγωνισμού μεταξύ των μηχανισμών εκτέλεσης, συμπεριλαμβανομένης της επανεξέτασης των απαιτήσεων διαφάνειας για τους συστηματικούς εσωτερικοποιητές· προτείνει τη συνεργασία μεταξύ της ΕΑΚΑΑ και της Αρχής Χρηματοοικονομικής Συμπεριφοράς του Ηνωμένου Βασιλείου (Financial Conduct Authority) για την επίλυση προβλημάτων σχετικών με τα δεδομένα· υποστηρίζει την προτεινόμενη συμπερίληψη των συστηματικών εσωτερικοποιητών στο προσυναλλακτικό ενοποιημένο δελτίο συναλλαγών για μετοχικά χρηματοπιστωτικά μέσα.
· Προτείνει να εξεταστεί η ενδεχόμενη δημιουργία μιας κατηγορίας «καλυμμένων ομολόγων διασυνοριακού χαρακτήρα» για μεγάλες ιδιωτικές τοποθετήσεις στο πλαίσιο ενός εγχειριδίου κανόνων σε επίπεδο ΕΕ με την εποπτεία της ΕΑΚΑΑ. Η ΕΕ θα πρέπει να αντλήσει ρεαλιστικά διδάγματα από επιτυχημένες πρωτοβουλίες στο εξωτερικό. Σχετικό παράδειγμα αποτελεί ο νόμος των ΗΠΑ για τη βελτίωση των εθνικών αγορών κινητών αξιών[footnoteRef:1] (NSMIA). [1: 	National Securities Markets Improvement Act of 1996 (Νόμος των ΗΠΑ για τη βελτίωση των εθνικών αγορών κινητών αξιών), έκθεση, Κογκρέσο των ΗΠΑ, 1996.] 

· Εκφράζει την ικανοποίησή της για τις προσπάθειες της Ευρωπαϊκής Επιτροπής να διευκολύνει την καινοτομία και να άρει τα κανονιστικά εμπόδια στην καινοτομία που βασίζεται σε τεχνολογία κατανεμημένου καθολικού (DLT).
· Υποστηρίζει την αναθεώρηση της οδηγίας σχετικά με το αμετάκλητο του διακανονισμού και της οδηγίας για την παροχή χρηματοοικονομικής ασφάλειας· συνιστά να αξιολογηθούν οι προτεινόμενες αλλαγές στον μηχανισμό διακανονισμού, προκειμένου να διασφαλιστεί ότι δεν θα διευρυνθεί αδικαιολόγητα το πεδίο μη εφαρμογής των συνήθων κανόνων περί αφερεγγυότητας.

	Επικοινωνία
	Sergio Lorencio Matallana

	Τηλ.
	+32 25469240

	Ηλεκτρονική διεύθυνση
	Sergio.LorencioMatallana@eesc.europa.eu


[bookmark: _Toc75527081][bookmark: _Toc225158872]

ΑΠΑΣΧΟΛΗΣΗ, ΚΟΙΝΩΝΙΚΕΣ ΥΠΟΘΕΣΕΙΣ, ΔΙΚΑΙΩΜΑΤΑ ΤΟΥ ΠΟΛΙΤΗ


· Βελτίωση της ποιότητας της απασχόλησης και των συνθηκών εργασίας με την εισαγωγή και την προώθηση σχετικών εργαλείων (συμπεριλαμβανομένης της τεχνητής νοημοσύνης) και την ενίσχυση του κοινωνικού διαλόγου και των συλλογικών διαπραγματεύσεων

	Εισηγήτρια

	Nicoletta MERLO (Ομάδα των Εργαζομένων – IT)

	Έγγραφα αναφοράς
	διερευνητική γνωμοδότηση κατόπιν αιτήματος της κυπριακής Προεδρίας του Συμβουλίου της ΕΕ
EESC-2025-03786-00-00-AC-TRA




Κύρια σημεία

Η ΕΟΚΕ:
· Υπογραμμίζει ότι η τεχνητή νοημοσύνη (ΤΝ) και η αλγοριθμική διαχείριση (ΑΔ) μπορούν να βελτιώσουν την ποιότητα της απασχόλησης και των συνθηκών εργασίας, εφόσον τηρείται η αρχή του ανθρώπινου ελέγχου, και ταυτοχρόνως να στηρίξουν την οικονομικά, περιβαλλοντικά και κοινωνικά βιώσιμη ανάπτυξη μέσω της ενίσχυσης της παραγωγικότητας και της ανταγωνιστικότητας στην Ευρώπη.
· Αναγνωρίζει τις δυνατότητες της ΤΝ ως στρατηγικού μοχλού για την ενίσχυση της υγείας και ασφάλειας στην εργασία, υπό την προϋπόθεση ότι αποτρέπονται οι κίνδυνοι διακρίσεων ή κατάχρησης.
· Επισημαίνει ότι η χρήση της ΤΝ μπορεί να ενισχύσει την οργάνωση της εργασίας και την ισορροπία μεταξύ επαγγελματικής και προσωπικής ζωής.
· Αναγνωρίζει τη συμβολή της ΤΝ και των εργαλείων πληροφόρησης για την αγορά εργασίας στην πρόβλεψη των αναγκών δεξιοτήτων και στη στήριξη της κατάρτισης, της επανειδίκευσης και των διαδρομών επαγγελματικής εξέλιξης.
· Εφιστά την προσοχή στους κινδύνους που συνδέονται με την εισαγωγή της ΤΝ και της ΑΔ, ιδίως όσον αφορά την εντατικοποίηση της εργασίας, τους αυξημένους ψυχοκοινωνικούς κινδύνους, τη μειωμένη αυτονομία στη λήψη αποφάσεων και το τεχνολογικό άγχος. Σύμφωνα με το πλαίσιο για την υγεία και την ασφάλεια στην εργασία (ΕΑΥ), το οποίο απαιτεί από τους εργοδότες να αξιολογούν όλους τους κινδύνους για την υγεία και την ασφάλεια των εργαζομένων, οι κίνδυνοι αυτοί εμπίπτουν στο πεδίο της εκτίμησης κινδύνων ΕΑΥ, κατά περίπτωση, και θα πρέπει να αντιμετωπίζονται με κατάλληλα μέτρα, με τη συμμετοχή των κοινωνικών εταίρων και μέσω συλλογικών διαπραγματεύσεων στο κατάλληλο επίπεδο.
· Υπογραμμίζει τη σημασία της διασφάλισης της διαφάνειας, της εξηγησιμότητας και της δικαιοσύνης στη χρήση των συστημάτων ΤΝ και ΑΔ.
· Υπογραμμίζει την καίρια σημασία να προωθηθεί η διαφανής, αναλογική και επαρκώς διασφαλισμένη χρήση των δεδομένων, συμπεριλαμβανομένων σαφών ορίων στη χρήση παρεμβατικών εφαρμογών.
· Υποστηρίζει το ψήφισμα του Ευρωπαϊκού Κοινοβουλίου με το οποίο καλείται η Επιτροπή να προβεί σε ενδελεχή αξιολόγηση της ισχύουσας νομοθεσίας σχετικά με την ανάπτυξη εργαλείων ΤΝ και ΑΔ στον χώρο εργασίας και, με βάση τα αποτελέσματά του, να υποβάλει πρόταση της ΕΕ ειδικά για την ΑΔ στην εργασία, ώστε να αντιμετωπιστούν πλήρως οι ιδιαιτερότητες του αντικτύπου της στις συνθήκες εργασίας και να αποφευχθεί ταυτοχρόνως η δημιουργία αλληλεπικαλυπτόμενων νομικών μέσων και να βελτιωθεί η εναρμόνιση της εσωτερικής αγοράς. 
· Αναγνωρίζει ότι οι επί του παρόντος ισχύουσες διατάξεις, συμπεριλαμβανομένων εκείνων που απορρέουν από τον γενικό κανονισμό για την προστασία δεδομένων (ΓΚΠΔ) και από τον κανονισμό για την τεχνητή νοημοσύνη (κανονισμός για την ΤΝ), θα πρέπει να εφαρμοστούν και να επιβληθούν πλήρως όσον αφορά την εισαγωγή εργαλείων ΤΝ και ΑΔ στην εργασία· αυτό αποτελεί ευκαιρία για την επέκταση σε όλους τους εργαζομένους των αρχών της οδηγίας για την εργασία σε πλατφόρμες σχετικά με την ΑΔ, προκειμένου να ενισχυθεί η προστασία τους. 
· Υπογραμμίζει τον κεντρικό ρόλο του κοινωνικού διαλόγου και των συλλογικών διαπραγματεύσεων σε όλα τα επίπεδα, καθώς και της διαρθρωμένης συνεργασίας μεταξύ της Υπηρεσίας ΤΝ της ΕΕ, της Ευρωπαϊκής Επιτροπής και των κοινωνικών εταίρων, προκειμένου να διασφαλιστεί ότι η χρήση της ΤΝ συμβάλλει σε μια δίκαιη, συμπεριληπτική και ανταγωνιστική ψηφιακή μετάβαση, με συστηματική συνεκτίμηση των διαστάσεων του φύλου, των γενεών και της ευαλωτότητας, καθώς και των αναγκών των ΜμΕ.


	Επικοινωνία
	Ana Dumitrache

	Τηλ.
	+32 25468131

	Ηλ. δ/νση
	Ana.Dumitrache@eesc.europa.eu





· Κοινωνική ένταξη και ανεξάρτητη διαβίωση των ατόμων με αναπηρία μέσω υψηλής ποιότητας και εξειδικευμένων κοινωνικών υπηρεσιών

	Εισηγητής
	Pietro Vittorio BARBIERI (Ομάδα των Οργανώσεων της Κοινωνίας των Πολιτών – IT)

	

	Έγγραφα αναφοράς
	Γνωμοδότηση πρωτοβουλίας

	
	EESC-2025-03630-00-00-AC



Κύρια σημεία

Η ΕΟΚΕ:

· [bookmark: _Toc225158883]Σημειώνει ότι τα υφιστάμενα δεδομένα δείχνουν μια τάση προς την ιδρυματοποίηση.
· [bookmark: _Toc225158884]Θεωρεί αναγκαία την έγκριση δεσμευτικής οδηγίας που θα μετατρέπει το άρθρο 19 της ΣΗΕΔΑΑ σε ειδικές απαιτήσεις, ορίζοντας σαφώς το «ίδρυμα» και τις «υπηρεσίες σε επίπεδο κοινότητας», καθώς και την αντιμετώπιση του ζητήματος της διαϊδρυματοποίησης. Παράλληλα, υπάρχει ανάγκη για υποχρεωτικές εθνικές στρατηγικές αποϊδρυματοποίησης με ειδικούς προϋπολογισμούς, προθεσμίες και μετρήσιμους δείκτες, οι οποίες θα σχεδιάζονται από κοινού με οργανώσεις που εκπροσωπούν άτομα με αναπηρία.
· [bookmark: _Toc225158885]Ζητεί να συμπεριληφθεί αναφορά στην αποϊδρυματοποίηση στο σχέδιο οικονομικά προσιτής στέγασης, να ενσωματωθούν οι απαιτήσεις προσβασιμότητας σε όλες τις χρηματοδοτούμενες από την ΕΕ επενδύσεις στον τομέα της στέγασης, να αναπτυχθούν εθνικές στρατηγικές για προσβάσιμη στέγαση και να ενισχυθούν οι συνέργειες μεταξύ του ΕΚΤ+, του ΕΤΠΑ και του InvestEU για την κλιμάκωση των λύσεων υποβοηθούμενης στέγασης σε επίπεδο κοινότητας.
· [bookmark: _Toc225158886]Επαναλαμβάνει ότι απαιτείται αναθεώρηση της πρότασης κανονισμού της Ευρωπαϊκής Επιτροπής για τη διεθνή προστασία των ενηλίκων[footnoteRef:2], σύμφωνα με τη ΣΗΕΔΑΑ (και ιδίως τα άρθρα 12 και 19) ως πρωταρχική νομική αρχή αναφοράς. [2: 	ΕΕ C, C/2024/1581, 5.3.2024, ELI.] 

· [bookmark: _Toc225158887]Ζητεί να διατηρηθούν και να ενισχυθούν οι ρήτρες διασφάλισης στο μελλοντικό ΠΔΠ 2028-2034 και το ζήτημα των ευρωπαϊκών ταμείων να περιλαμβάνει όρους, ώστε τα ταμεία αυτά να μην καταλήξουν, αντίθετα, να χρηματοδοτούν περιβάλλοντα διαχωρισμού. 



	Επικοινωνία
	
	Valeria Atzori

	Τηλ.:
	
	+ 32 25468774

	Ηλ. δ/νση
	
	Valeria.Atzori@eesc.europa.eu





[bookmark: _Toc24617160][bookmark: _Toc75527082][bookmark: _Toc225158888]ΜΕΤΑΦΟΡΕΣ, ΕΝΕΡΓΕΙΑ, ΥΠΟΔΟΜΕΣ, ΚΟΙΝΩΝΙΑ ΤΩΝ ΠΛΗΡΟΦΟΡΙΩΝ

· Εξαίρεση των ηλεκτρικών οχημάτων κατηγορίας N2 από τις απαιτήσεις για τις διατάξεις περιορισμού της ταχύτητας

	Εισηγητής
	Miroslav HAJNOŠ (Ομάδα των Εργαζομένων – SK)

	
	

	Έγγραφα αναφοράς
	COM(2025) 999 final 
EESC-2026-00219-00-00-AC



Κύρια σημεία

Η ΕΟΚΕ:

· [bookmark: _Hlk221271736]Υπογραμμίζει ότι η κανονιστική απλούστευση δεν θα πρέπει να αποβεί εις βάρος των καθιερωμένων προτύπων οδικής ασφάλειας ή της προστασίας των οδηγών και των ευάλωτων χρηστών του οδικού δικτύου, μεταξύ άλλων των ποδηλατών και των πεζών. 
· Τονίζει ότι η προτεινόμενη πρωτοβουλία πρέπει να παραμείνει πλήρως συνεπής με τους στόχους της κοινής πολιτικής μεταφορών της ΕΕ και να συνάδει με το πλαίσιο για την οδική ασφάλεια. 
· Τονίζει τη σημασία των επαγγελματικών οχημάτων μηδενικών εκπομπών για την επίτευξη των στόχων της ΕΕ για το κλίμα, ιδίως όσον αφορά τη διανομή και την παροχή υπηρεσιών στις πόλεις.
· Ζητεί από την Επιτροπή να διατηρήσει την εξαίρεση, εφόσον γίνει δεκτή, υπό όρους προς το παρόν. Η αιρεσιμότητα θα πρέπει να συνδέεται με αξιολόγηση μετά από ένα ορισμένο χρονικό διάστημα.

	Επικοινωνία
	Aleksandra Sarman Grilc

	Τηλ.
	+32 25468333

	Ηλ. δ/νση
	Aleksandra.SarmanGrilc@eesc.europa.eu





· Υπολογισμός πιστωτικών μορίων εκπομπών βαρέων επαγγελματικών οχημάτων (2025-2029)

	Εισηγήτρια
	Corina Andrea MURAFA BENGA (Ομάδα των Οργανώσεων της Κοινωνίας των Πολιτών – RO)


	Έγγραφα αναφοράς
	(COM(2025) 784 final)

	
	EESC-2026-00229-00-00-AC



Κύρια σημεία

Η ΕΟΚΕ:

· Αναγνωρίζει τη σημασία της αυτοκινητοβιομηχανίας για την ευρωπαϊκή οικονομία όσον αφορά τη δημιουργία θέσεων εργασίας, καθώς και την προστιθέμενη αξία για την οικονομία και την κοινωνία στο σύνολό της. Αναγνωρίζει επίσης ότι, προκειμένου να διατηρήσουν οι κατασκευαστές την παγκόσμια ανταγωνιστικότητά τους, ιδίως έναντι των έντονα επιδοτούμενων διεθνών παραγόντων, και για να προστατεύσουν τις θέσεις εργασίας υψηλής ειδίκευσης, είναι απαραίτητο ένα υποστηρικτικό κανονιστικό πλαίσιο. Ωστόσο, η αυτοκινητοβιομηχανία πρέπει να αποτελέσει μέρος της συλλογικής προσπάθειας για τη μείωση των εκπομπών αερίων του θερμοκηπίου.
· Πιστεύει ότι οι προσπάθειες θα πρέπει να κατανεμηθούν ισότιμα μεταξύ των κατασκευαστών (από την πλευρά της προσφοράς), των εταιρειών μεταφορών και των φορτωτών (από την πλευρά της ζήτησης) και του κρατικού/ενεργειακού τομέα (με τις υποδομές φόρτισης ως αναγκαίο πρόσφορο όρο) και επισημαίνει την ανάγκη για πρόσφορους όρους.
· Συνιστά να διατηρηθεί έως το έτος 2027 η σύνδεση των υπολογισμών των πιστωτικών μορίων και των κυρώσεων με το έτος 2025. Αυτή η προσωρινή προσέγγιση παρέχει βραχυπρόθεσμη ευελιξία για την αποφυγή άμεσων κυρώσεων, διατηρώντας παράλληλα τη μακροπρόθεσμη ακεραιότητα της πολιτικής για το κλίμα και την προβλεψιμότητα των οικονομικών πολιτικών.


	Επικοινωνία
	Maja Radman

	Τηλ.
	+32 25469051

	Ηλ. δ/νση
	Maja.Radman@eesc.europa.eu 





· Πρόγραμμα έρευνας και κατάρτισης της Ευρωπαϊκής Κοινότητας Ατομικής Ενέργειας (2028-2032)


	Εισηγήτρια
	Alena MASTANTUONO (Ομάδα των Εργοδοτών – CZ)


	Έγγραφα αναφοράς
	COM(2025) 594 final
EESC-2025-03597-00-00-AC



Κύρια σημεία

Η ΕΟΚΕ:

· Ζητεί κατάλληλη χρηματοδότηση εταιρειών όλων των μεγεθών και συμμετοχή διαφόρων φορέων σε συνεργατικές και διασυνοριακές συμπράξεις έρευνας και καινοτομίας, ώστε να ενισχυθούν η ανταγωνιστικότητα των ευρωπαϊκών βιομηχανικών οικοσυστημάτων και η οικονομική ασφάλεια της ΕΕ.
· Πιστεύει ότι η ανάπτυξη της ενέργειας από σύντηξη αποτελεί κρίσιμο στοιχείο της χρηματοδότησης του Προγράμματος και θεωρεί σημαντικό να υποστηριχθεί ο ρόλος της ΕΕ στον διεθνή θερμοπυρηνικό πειραματικό αντιδραστήρα (ITER), με στόχο την ενίσχυση του ευρωπαϊκού οικοσυστήματος ενέργειας σύντηξης σε παγκόσμιο πλαίσιο και την επιτάχυνση της υιοθέτησης από την αγορά και της χρήσης της ενέργειας από σύντηξη στην ΕΕ.
· Τονίζει την ανάγκη κατάλληλης χρηματοδότησης για την ανάπτυξη άλλων πυρηνικών τεχνολογιών στον τομέα της ενέργειας, συμπεριλαμβανομένων των μικρών και προηγμένων δομοστοιχειωτών αντιδραστήρων (SMR και AMR), των προηγμένων καυσίμων και υλικών, και των ασφαλών λύσεων για τη διαχείριση των ραδιενεργών αποβλήτων και των αναλωμένων καυσίμων, με ιδιαίτερη έμφαση στον κύκλο του πυρηνικού καυσίμου.
· Ενθαρρύνει την εστίαση των πόρων στην ανάπτυξη και την υιοθέτηση πυρηνικών τεχνολογιών για σκοπούς εκτός της ηλεκτροπαραγωγής, όπως οι εφαρμογές στον ιατρικό, διαστημικό, γεωργικό και βιομηχανικό τομέα· θεωρεί οριζόντιους στόχους του Προγράμματος την πρόληψη των κινδύνων και την ετοιμότητα για την αντιμετώπισή τους, καθώς και την προστασία των ανθρώπων και του περιβάλλοντος έναντι των κινδύνων για την ασφάλεια και την προστασία, και ζητεί καλύτερη ενημέρωση για τα πυρηνικά θέματα μέσω επικοινωνίας και αλληλεπίδρασης με εκπροσώπους της κοινωνίας των πολιτών.
· Ζητεί να γίνουν οι δέουσες επενδύσεις στην ανάπτυξη δεξιοτήτων και ικανοτήτων στον πυρηνικό τομέα, με στόχο να εξασφαλιστεί η διαθεσιμότητα τόσο ταλέντων παγκόσμιας κλάσης όσο και ειδικευμένου εργατικού δυναμικού· για τον σκοπό αυτόν, ενθαρρύνει την ενσωμάτωση των πυρηνικών θεμάτων στην εκπαίδευση όλων των επιπέδων και την προώθηση της ελκυστικότητας των επαγγελμάτων του πυρηνικού τομέα, με παράλληλη ενίσχυση της διασυνοριακής κινητικότητας και της δικτύωσης μέσω υψηλού επιπέδου ερευνητικών και τεχνολογικών υποδομών.

	Επικοινωνία
	Albert PRECUP

	Τηλ.
	+32 25469326

	Ηλ. δ/νση
	Albert.Precup@eesc.europa.eu





· Στρατιωτική κινητικότητα

	Εισηγητής
	Tomas ARVIDSSON (Ομάδα των Εργοδοτών – SE)

	
	

	Έγγραφα αναφοράς
	COM(2025) 847 final 

	
	EESC-2025-04194-00-00-AC



Κύρια σημεία

Η ΕΟΚΕ:

· Τονίζει ότι η στρατιωτική κινητικότητα είναι ζωτικής σημασίας για την αποτροπή και την άμυνα της ΕΕ, ιδίως για τα κράτη μέλη πρώτης γραμμής και διέλευσης στην ανατολική πτέρυγα της ΕΕ, και ζητεί:
· την ταχεία ενίσχυση των περιοχών αυτών ως ύψιστη προτεραιότητα κατά την εφαρμογή του κανονισμού·
· την απλούστευση και εναρμόνιση των κανόνων για τη διαχειριστική υποστήριξη, τα τελωνεία και τις μεταφορές χωρίς να υπονομεύονται τα δικαιώματα των εργαζομένων, οι συνθήκες εργασίας και η ασφάλεια.
· Επισημαίνει τον κρίσιμο ρόλο των μη στρατιωτικών πόρων και του προσωπικού στη στρατιωτική κινητικότητα, ζητώντας:
· σαφή νομικά πλαίσια για τον καθορισμό της συμμετοχής τους τόσο σε καιρό ειρήνης όσο και σε κρίσεις, διαφάνεια και αιτιολόγηση των ενδεχόμενων παρεκκλίσεων έκτακτης ανάγκης στο πλαίσιο του συστήματος EMERS, οι οποίες, όταν ενεργοποιούνται, θα πρέπει να παραμένουν δικαιολογημένες, αναλογικές και περιορισμένης διάρκειας, με μέριμνα για την ευεξία των οδηγών·
· δίκαιη αποζημίωση, ισχυρή προστασία (π.χ. ασφάλιση)· 
· επενδύσεις στο εργατικό δυναμικό στον τομέα των μεταφορών με σκοπό τη βελτίωση της απασχόλησης και των συνθηκών εργασίας, καθώς και της κατάρτισης των εργαζομένων. 
· Ζητεί να δοθεί προτεραιότητα στη χρηματοδότηση της ΕΕ για υποδομές και τεχνολογίες διπλής χρήσης, όπως μεταξύ άλλων:
· σιδηρόδρομοι, δρόμοι, δίκτυα δεδομένων, δορυφορικές επικοινωνίες, δρόνοι και καινοτόμα συστήματα πρόωσης για την τόνωση της ανταγωνιστικότητας, της συνοχής της εσωτερικής αγοράς και της ανθεκτικότητας·
· τη σημαντική αύξηση του προϋπολογισμού του μηχανισμού «Συνδέοντας την Ευρώπη» (ΜΣΕ) — Μεταφορές, με ειδικό, οριοθετημένο κονδύλιο για τη στρατιωτική κινητικότητα·
· τη διερεύνηση ενός μακροπρόθεσμου επενδυτικού μέσου της ΕΕ για τη χρηματοδότηση έργων στρατιωτικής κινητικότητας μεγάλης κλίμακας.
· Ζητεί τη θέσπιση αυστηρών κριτηρίων για την ανάθεση στρατιωτικών μεταφορών σε μη στρατιωτικούς μεταφορείς, ιδίως στους τομείς των οδικών και θαλάσσιων μεταφορών, με μέλημα:
· τη διαφάνεια, τη νομιμότητα και τη συμμόρφωση όλων των υπεργολάβων με τη νομοθεσία·
· την επιβολή, η οποία περιλαμβάνει τους ελέγχους των αδειών, των αρχείων οχημάτων και της τήρησης των παρεκκλίσεων.
· Τονίζει την ανάγκη ανάπτυξης οργανωμένου διαλόγου με την κοινωνία των πολιτών και τους κοινωνικούς εταίρους από τα πρώτα στάδια του σχεδιασμού, της κατάρτισης και των ασκήσεων με στόχο:
· την εξασφάλιση της αποδοχής από το κοινό και της επιχειρησιακής αποτελεσματικότητας·
· την ενσωμάτωση μέσων καταπολέμησης της διαφθοράς, όπως μεταξύ άλλων είναι η γνωστοποίηση των πραγματικών δικαιούχων και η δυνατότητα διενέργειας ελέγχων στις δημόσιες συμβάσεις και τις υπεργολαβίες.

	Επικοινωνία
	Κωνσταντίνα Αγγελοπούλου

	Τηλ.
	+32 25469747

	Ηλ. δ/νση
	Konstantina.Angelopoulou@eesc.europa.eu





· Καθαρά εταιρικά οχήματα

	Εισηγήτρια
	Corina Andrea MURAFA BENGA (Ομάδα των Οργανώσεων της Κοινωνίας των Πολιτών – RO)

	
	

	Έγγραφα αναφοράς
	COM(2025) 994 final
EESC-2025-03938-00-00-AC



Κύρια σημεία

Η ΕΟΚΕ:

· Συνιστά ο κανονισμός να διατηρήσει ένα σαφές μήνυμα υπέρ των οχημάτων μηδενικών και χαμηλών εκπομπών. Τα οχήματα χαμηλών εκπομπών λειτουργούν ως βραχυπρόθεσμος και μεσοπρόθεσμος παράγοντας διευκόλυνσης των υποδομών εναλλακτικών καυσίμων, ενώ στηρίζουν τη βιομηχανική προσαρμογή, μέσω της χρήσης τους κυρίως σε ηλεκτρική λειτουργία. 
· Εφιστά την προσοχή στο ότι οι εθνικοί στόχοι δεν θα πρέπει να είναι χαμηλότεροι από εκείνους που ήδη επιτυγχάνει η αγορά, δεν πρέπει να μετατρέπονται σε εταιρικούς στόχους κατά τη μεταφορά στο εθνικό δίκαιο, και πρέπει να συνοδεύονται από αποτελεσματική ανάπτυξη υποστηρικτικών υποδομών φόρτισης και επαρκούς δυναμικότητας των δικτύων ηλεκτρικής ενέργειας, ώστε να διασφαλίζεται η ανταγωνιστικότητα των επιχειρήσεων. 
· Καλεί τα κράτη μέλη να εξετάσουν το ενδεχόμενο παροχής φορολογικών κινήτρων για την απανθρακοποίηση των εταιρικών στόλων, μεταξύ άλλων με την κατάργηση των άμεσων και έμμεσων πλεονεκτημάτων για τα εταιρικά αυτοκίνητα ορυκτών καυσίμων.
· Εμμένει στην αρχή της τεχνολογικής ουδετερότητας για την απανθρακοποίηση των οδικών μεταφορών. Ο σχεδιασμός θα πρέπει να είναι συνεπής σε όλους τους τρόπους μεταφοράς και να τηρεί τα κριτήρια βιωσιμότητας, κύκλου ζωής και οικονομικής σκοπιμότητας. 
· Ζητεί την εποπτεία των εθνικών σχεδίων σε επίπεδο ΕΕ. Στο πλαίσιο της εποπτείας θα πρέπει να αξιολογείται η πληρότητα και η πρόοδος που έχει σημειωθεί ως προς την υλοποίηση των καθορισμένων στόχων, να καθίσταται δυνατή η διαρθρωμένη σύγκριση των εθνικών σχεδίων και να υποστηρίζεται η διορθωτική παρακολούθηση και η κοινή μάθηση.

	Επικοινωνία
	Albert PRECUP

	Τηλ.
	+32 25469326

	Ηλ. δ/νση
	Albert.Precup@eesc.europa.eu





· Δέσμη μέτρων για τα ευρωπαϊκά δίκτυα

	Εισηγητής
	Thomas KATTNIG (Ομάδα των Εργαζομένων – AT)

	Έγγραφα αναφοράς
	COM(2025) 1005 final
COM(2005) 1006 final
COM(2005) 1007 final
EESC-2025-03854-00-00-AC


Κύρια σημεία

Η ΕΟΚΕ:
· Τονίζει ότι ο βιώσιμος, ασφαλής και οικονομικά προσιτός ενεργειακός εφοδιασμός πρέπει να αναγνωριστεί ως δημόσιο αγαθό και ακρογωνιαίος λίθος της ευημερίας, της ανταγωνιστικότητας και της κοινωνικής συνοχής της ΕΕ.
· Ζητεί τα τιμολόγια δικτύου να διαμορφώνονται με βάση το κόστος, και να αυξηθούν τα ευρωπαϊκά ανώτατα τέλη τροφοδότησης, ώστε να καταστεί δυνατή η διαφοροποίηση των τιμολογίων που ενθαρρύνουν συμπεριφορές υποστηρικτικές προς το δίκτυο, διασφαλίζουν την προβλεψιμότητα των επενδύσεων και μειώνουν την οικονομική επιβάρυνση των καταναλωτών.
· Υποστηρίζει την επέκταση της αποκεντρωμένης παραγωγής ενέργειας, η οποία μπορεί να μειώσει την ανάγκη επέκτασης του δικτύου και να ενισχύσει την αποδοχή της ενεργειακής μετάβασης από το κοινό.
· Ζητεί να ενισχυθεί ο συντονισμός σε επίπεδο ΕΕ για τη διακυβέρνηση του δικτύου, και παράλληλα να διατηρηθεί η ευθύνη των κρατών μελών για τον σχεδιασμό και την εποπτεία όταν το κόστος επέκτασης του δικτύου, διαχείρισης της συμφόρησης και σταθερότητας είναι πρωτίστως εθνικό, και υπογραμμίζει τη σημασία της επιτάχυνσης της ψηφιοποίησης των δικτύων ηλεκτρικής ενέργειας και της διασφάλισης της εναρμόνισης των σχεδίων ανάπτυξης δικτύων με τα εθνικά σχέδια για την ενέργεια και το κλίμα (ΕΣΕΚ).
· Ζητεί να αυξηθεί η χρηματοδότηση στο πλαίσιο του ΜΣΕ και δίνει έμφαση στη δημόσια συγχρηματοδότηση για την επέκταση του δικτύου, μεταξύ άλλων μέσω οργανισμών όπως η ΕΤΕπ, με μέριμνα για τη δημιουργία ευρωπαϊκής αξίας, τη συμμετοχή των μικρομεσαίων επιχειρήσεων και την έγκαιρη υλοποίηση έργων, και παράλληλα την τήρηση του εργατικού δικαίου (σύμφωνα με το ενωσιακό και το εθνικό δίκαιο) και των συλλογικών διαπραγματεύσεων, ώστε να μην προκαλούνται αδικαιολόγητες διακρίσεις σε βάρος συγκεκριμένων κατηγοριών εταιρειών ή κρατών μελών. Προτείνει επίσης την έκδοση υβριδικών κεφαλαιακών μέσων με κρατικές εγγυήσεις ώστε να μειωθεί το κόστος χρηματοδότησης και να εξασφαλιστεί ότι τα πλεονεκτήματα μεταβιβάζονται στους χρήστες του δικτύου μέσω της διαμόρφωσης πιο προσιτών τιμολογίων.
· Τονίζει ότι οι επενδύσεις σε υποδομές πρέπει να συμβάλλουν στην κοινωνικοοικονομική σταθερότητα και την περιφερειακή ανάπτυξη, ώστε μεταξύ άλλων να δημιουργηθούν ευκαιρίες απασχόλησης από τη μετάβαση σε τομείς υψηλής έντασης άνθρακα.
· Ζητεί να αναγνωριστεί η επέκταση του δικτύου καθώς πρόκειται για μέτρο σχετικό με την ασφάλεια και να συμπεριληφθεί το μέτρο αυτό στους μηχανισμούς χρηματοδότησης και στήριξης του κανονισμού SAFE. Παράλληλα, είναι αναγκαίο να επιταχυνθούν οι διαδικασίες αδειοδότησης και να εφοδιαστούν οι αρχές με επαρκείς πόρους.

	Επικοινωνία
	Giorgia Bordignon
	

	Τηλ.
	+32 25468535
	

	Ηλ. δ/νση
	GiorgiaAndrea.Bordignon@eesc.europa.eu 
	




· Αντιμετώπιση της έλλειψης κατοικιών μέσω πολιτικών για οικονομικά προσιτή, βιώσιμη και προσανατολισμένη στην οικογένεια στέγαση

	Εισηγητής
	Thomas KATTNIG (Ομάδα των Εργαζομένων – AT)

	Έγγραφα αναφοράς
	Διερευνητική γνωμοδότηση κατόπιν αιτήματος της κυπριακής Προεδρίας του Συμβουλίου της ΕΕ
EESC-2025-3564-00-00-AC



Κύρια σημεία

Η ΕΟΚΕ:

· Παροτρύνει την Επιτροπή να εγκρίνει πιο φιλόδοξα μέτρα για την αντιμετώπιση της διαρθρωτικής στεγαστικής κρίσης, στα οποία θα συμπεριλαμβάνονται καλύτερες συνθήκες-πλαίσιο, κατοχύρωση στο πρωτογενές ενωσιακό δίκαιο του δικαιώματος σε κατάλληλη και οικονομικά προσιτή στέγαση, συστάσεις για την καταπολέμηση αυτής της συνεχιζόμενης χρηματιστηριοποίησης, επαρκής χρηματοδότηση και εντονότερη εστίαση στους νέους, τις οικογένειες και τη βιωσιμότητα. 
· Ζητεί μια ολοκληρωμένη προσέγγιση που θα εστιάζει στον συνδυασμό της περιβαλλοντικής ευθύνης με την οικονομική προσιτότητα, ρύθμιση της βασικής κατανάλωσης ενέργειας για τα ευάλωτα νοικοκυριά και απαγόρευση της αποσύνδεσής τους από το δίκτυο.
· Ζητεί μια διευρυμένη και σαφώς καθορισμένη εξαίρεση στους κανόνες για τις κρατικές ενισχύσεις, προκειμένου να διαφυλαχθούν τα κοινωφελή μοντέλα στέγασης σε ολόκληρη την ΕΕ. Ο καθορισμός των ομάδων-στόχων και η διενέργεια ελέγχων εισοδήματος θα πρέπει να επαφίενται στα κράτη μέλη, σύμφωνα με την αρχή της επικουρικότητας.
· Η ΕΟΚΕ ζητεί οι ιδιοκτήτες κατοικιών που θερμαίνονται με ορυκτά καύσιμα να επωμιστούν μέρος του φόρου διοξειδίου του άνθρακα που βαρύνει τις εν λόγω κατοικίες, για την προστασία των ενοικιαστών από υπερβολικές αυξήσεις ενοικίων λόγω μετακύλισης του κόστους.
· Αναγνωρίζει τον ρόλο που μπορούν να διαδραματίσουν οι ΣΔΙΤ στη διάθεση οικονομικά προσιτής στέγασης όταν συνδυάζονται με ένα σαφές πλαίσιο, υποχρεωτική εκ των προτέρων ανάλυση κόστους-οφέλους, γνωστοποίηση των υποχρεώσεων, επιμερισμό των εσόδων, συμβατική οικονομική προσιτότητα και κοινωνικές και περιβαλλοντικές διασφαλίσεις. Το μοντέλο περιορισμένου κέρδους στον στεγαστικό τομέα αποτελεί εξαιρετικό παράδειγμα τέτοιας συνεργασίας.
· Επαναλαμβάνει την ανάγκη τα κράτη μέλη να υποβάλουν κοινωνικά σχέδια για το κλίμα και να τηρήσουν τις δεσμεύσεις που ορίζονται σε αυτά.
· Φρονεί ότι ο προϋπολογισμός του Κοινωνικού Ταμείου για το Κλίμα, του Ταμείου Δίκαιης Μετάβασης και του Ευρωπαϊκού Κοινωνικού Ταμείου+ (ΕΚΤ+) πρέπει να αυξηθεί στο επόμενο ΠΔΠ, και ότι οι χρηματοδοτικές ροές της ΕΕ για πράσινες ανακαινίσεις πρέπει να διατεθούν απευθείας στα νοικοκυριά και τις οικογένειες που έχουν ανάγκη.

	Επικοινωνία
	Francesco Napolitano

	Τηλ.
	+32 25468921

	Ηλ. δ/νση
	Francesco.Napolitano@eesc.europa.eu 





[bookmark: _Toc75527083][bookmark: _Toc225158889]ΕΝΙΑΙΑ ΑΓΟΡΑ, ΠΑΡΑΓΩΓΗ ΚΑΙ ΚΑΤΑΝΑΛΩΣΗ

· Δέσμη μέτρων Omnibus για τον ψηφιακό τομέα

	Εισηγητής
Συνεισηγητής
	Heiko WILLEMS (Ομάδα των Εργοδοτών – DE)
Angelo PAGLIARA (Ομάδα των Εργαζομένων – IT)


	Έγγραφα αναφοράς
	COM(2025) 836 final 
COM(2025) 837 final 

	
	EESC-2025-03929-00-00-AC



Κύρια σημεία

Η ΕΟΚΕ:

· Επισημαίνει ότι η δέσμη μέτρων Omnibus για τον ψηφιακό τομέα και το ψηφιακό Omnibus για την τεχνητή νοημοσύνη (ΤΝ) θα πρέπει να προωθούν μια δυναμική, δίκαιη και βιώσιμη ψηφιακή οικονομία προς όφελος των επιχειρήσεων, των εργαζομένων, των καταναλωτών και της κοινωνίας γενικότερα, και ότι όλα τα μέτρα απλούστευσης θα πρέπει να αναπτύσσονται και να υλοποιούνται σε συνεργασία με αυτούς.
· Ζητεί σαφείς ορισμούς των όρων «δεδομένα προσωπικού χαρακτήρα», «κάτοχος δεδομένων», «χρήστης», «υπηρεσία επεξεργασίας δεδομένων» και «διάθεση στην αγορά» σε όλες τις σχετικές πράξεις.
· Συνιστά οι προθεσμίες εφαρμογής των υποχρεώσεων για συστήματα ΤΝ υψηλού κινδύνου να ευθυγραμμιστούν με τη διαθεσιμότητα εναρμονισμένων προτύπων που αναπτύσσονται από την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (CENELEC), με τη συμμετοχή, όπου απαιτείται, των κοινωνικών εταίρων, καθώς και με τις ικανότητες των ενημερωμένων οργανισμών.
· Σε περίπτωση που ένας πάροχος ταξινομεί ένα σύστημα ΤΝ ως μη υψηλού κινδύνου σύμφωνα με το άρθρο 6 παράγραφος 4, θεωρεί ότι θα ήταν σκόπιμο να θεσπιστούν κατάλληλοι μηχανισμοί διαφάνειας για τις αρμόδιες εθνικές αρχές.
· Στηρίζει σθεναρά ένα πραγματικά διαλειτουργικό «ενιαίο σημείο εισόδου» της ΕΕ που θα καλύπτει τις εκθέσεις NIS2, ΓΚΠΔ, DORA, eIDAS και CER.
· Στηρίζει την επέκταση της απλούστευσης της τεκμηρίωσης, της υποβολής εκθέσεων και των διαδικασιών στις μικρές επιχειρήσεις μεσαίας κεφαλαιοποίησης (πέραν των ΜμΕ και των νεοφυών επιχειρήσεων).
· Οι υποχρεωτικές απαιτήσεις κοινοχρησίας δεδομένων που καθορίζονται στον κανονισμό για τα δεδομένα θα πρέπει να περιορίζονται σε περιπτώσεις όπου είναι απολύτως αναγκαίο, για παράδειγμα σε καταστάσεις έκτακτης ανάγκης, ή για την προστασία των δικαιωμάτων των εργαζομένων και των θεμελιωδών δικαιωμάτων.
· Ενθαρρύνει την Ευρωπαϊκή Επιτροπή να επικεντρωθεί σε κίνητρα για την εθελοντική κοινοχρησία δεδομένων και να προωθήσει την υλοποίηση κοινών ευρωπαϊκών χώρων δεδομένων για τη διατήρηση της διαφάνειας και της εμπιστοσύνης.

	Επικοινωνία
	Marco MANFRONI

	Τηλ.
	+32 25469140

	Ηλ. δ/νση
	Marco.Manfroni@eesc.europa.eu




· Έκθεση στρατηγικής ανάλυσης προοπτικών του 2025

	Εισηγητής
	Philip VON BROCKDORFF (Ομάδα των Εργαζομένων – MT)

	Έγγραφα αναφοράς
	COM(2025) 484 final

	
	EESC-2025-03385-00-00-AC


Κύρια σημεία

Η ΕΟΚΕ:
· Χαιρετίζει την Έκθεση στρατηγικής ανάλυσης προοπτικών του 2025, αλλά θεωρεί ότι η αναλυτική προσέγγισή της ευθυγραμμίζεται υπερβολικά με τις τρέχουσες πολιτικές πορείες, γεγονός που περιορίζει την αξία της όσον αφορά τη μακροπρόθεσμη στρατηγική ετοιμότητα.
· Τονίζει ότι οι μελλοντικές εκθέσεις ανάλυσης προοπτικών πρέπει να εξετάζουν τις ριζικές διαταραχές, συμπεριλαμβανομένων των μη γραμμικών εξελίξεων, των κενών καινοτομίας της ΕΕ και των εσωτερικών θεσμικών ζητημάτων, και να αξιολογούν το κόστος της μη διεύρυνσης σε ένα παγκόσμιο πλαίσιο που βασίζεται όλο και περισσότερο στην ασφάλεια.
· Ζητεί τη συστηματική χρήση πολλαπλών, διαφορετικών σεναρίων για την προσομοίωση ακραίων καταστάσεων στις στρατηγικές και τις παραδοχές πολιτικής, με την υποστήριξη διαφανούς μεθοδολογίας.
· Συνιστά τη θέσπιση κοινών, επαληθεύσιμων δεικτών μέτρησης σε επίπεδο ΕΕ για την κοινωνικοοικονομική και θεσμική ανθεκτικότητα, οι οποίοι θα στηρίζουν τη βιώσιμη ευημερία βάσει του ευρωπαϊκού κοινωνικού μοντέλου, με ρητή αναφορά στον ευρωπαϊκό πυλώνα κοινωνικών δικαιωμάτων.
· Παροτρύνει την Ευρωπαϊκή Επιτροπή να αντιμετωπίσει τον κατακερματισμό των κεφαλαιαγορών της ΕΕ, ο οποίος περιορίζει την αποδοτική ροή κεφαλαίων προς επιχειρήσεις όλων των μεγεθών, και υποστηρίζει σθεναρά την ταχεία ολοκλήρωση της Ένωσης Αποταμιεύσεων και Επενδύσεων ως βασικής συνιστώσας της στρατηγικής της ΕΕ για την ανθεκτικότητα.
· Ζητεί μεγαλύτερη αναγνώριση της επιχειρηματικότητας, των μικρομεσαίων (ΜμΕ) και των πολύ μικρών επιχειρήσεων, αναγνωρίζοντας την ουσιαστική συμβολή τους στην απασχόληση και την περιφερειακή σταθερότητα, καθώς και την εφαρμογή της ανάλυσης προοπτικών για τον καθορισμό συγκεκριμένων οδών για την κάλυψη των κενών καινοτομίας.
· Συνιστά οι διεργασίες ανάλυσης προοπτικών να περιλαμβάνουν ειδικές αναλύσεις με προσομοίωση ακραίων καταστάσεων της μετανάστευσης εργατικού δυναμικού ως θεμελιώδους οικονομικής αναγκαιότητας, δεδομένων των προβλεπόμενων μειώσεων του πληθυσμού σε ηλικία εργασίας, και ζητεί να πραγματοποιηθούν ενδελεχείς εργασίες ανάλυσης προοπτικών σχετικά με την κοινωνική ανθεκτικότητα και την ικανότητα ένταξης.
· Ζητεί λεπτομερέστερη και βασισμένη σε ανάλυση προοπτικών αξιολόγηση της τριπλής πλανητικής κρίσης και συνιστά ειδικά κεφάλαια για το κλίμα, τη βιοποικιλότητα και τη ρύπανση, τα οποία θα ενσωματώνουν βραχυπρόθεσμα, μεσοπρόθεσμα και μακροπρόθεσμα σενάρια.
· Θεωρεί ότι έχει μοναδική δυνατότητα να εντοπίζει τις αρχικές ενδείξεις και ζητεί έναν μόνιμο, διαρθρωμένο μηχανισμό για τη συνεχή τροφοδότηση του έργου ανάλυσης προοπτικών της Ευρωπαϊκής Επιτροπής, σε συνδυασμό με μια κοινή ανάλυση προοπτικών με σκοπό την ανάπτυξη στρατηγικών οραμάτων, τα οποία θα ενστερνίζονται όλα τα θεσμικά όργανα της ΕΕ.

	Επικοινωνία
	Pierluigi Brombo

	Τηλ.
	+32 25469718

	Ηλ. δ/νση
	Pierluigi.Brombo@eesc.europa.eu




· Ευρωπαϊκά πορτοφόλια επιχειρήσεων


	Εισηγητής
	Philip VON BROCKDORFF (Ομάδα των Εργαζομένων – MT)

	Έγγραφα αναφοράς
	COM(2025) 838 final 
EESC-2025-03899-00-00-AC



Κύρια σημεία

Η ΕΟΚΕ:
· Υπογραμμίζει την ανάγκη να διασφαλιστεί η ευθυγράμμιση μεταξύ του ευρωπαϊκού πορτοφολιού επιχειρήσεων και των πραγματικών αναγκών των επιχειρήσεων, πέραν της απλούστευσης.
· Ζητεί πιο εναρμονισμένες δομές εντολών και αντιστοίχισης ταυτότητας, καθώς και σαφή διάκριση μεταξύ του πορτοφολιού ψηφιακής ταυτότητας και του πορτοφολιού επιχειρήσεων, σύμφωνα με την οποία θα καθορίζονται οι αντίστοιχοι ρόλοι, το κανονιστικό πεδίο εφαρμογής και η αλληλεπίδρασή των δύο πορτοφολιών με την τομεακή νομοθεσία.
· Συνιστά το ευρωπαϊκό πορτοφόλι επιχειρήσεων να διευκολύνει την καινοτομία και να αξιοποιεί με τον καλύτερο δυνατό τρόπο το δυνητικό 28ο καθεστώς, αποτρέποντας την υποβάθμιση των κοινωνικών προτύπων.
· Τονίζει τη σημασία της εγγύησης της ασφάλειας και της λογοδοσίας, καθώς και της σαφούς επικοινωνίας και της αξιοπιστίας.
· Ζητεί το ευρωπαϊκό πορτοφόλι επιχειρήσεων να έχει διεθνή λειτουργικότητα.
· Υπογραμμίζει την ανάγκη να διασφαλιστεί η επαρκής προστασία των εργαζομένων που είναι επιφορτισμένοι με τη διαχείριση των ευρωπαϊκών πορτοφολιών επιχειρήσεων.
· Συνιστά στα κράτη μέλη να παράσχουν κίνητρα στις μικρομεσαίες και τις πολύ μικρές επιχειρήσεις ώστε αυτές να υιοθετήσουν το ευρωπαϊκό πορτοφόλι επιχειρήσεων.
· Τονίζει ότι είναι σημαντικό να διασφαλιστεί η νομική ακρίβεια των μεταφράσεων των ονοματολογιών που περιγράφουν τις μορφές εταιρικής δομής ή ένωσης, οι οποίες μπορεί να είναι πολύ συγκεκριμένες σε εθνικό επίπεδο.

	Επικοινωνία
	Marco MANFRONI

	Τηλ.
	+32 25469140

	Ηλ. δ/νση
	Marco.Manfroni@eesc.europa.eu





· Μηχανοκίνητα οχήματα/Απλούστευση τεχνικών απαιτήσεων και δοκιμών


	Γενικός εισηγητής

	David HAFNER (Ομάδα των Εργαζομένων – AT)

	Έγγραφα αναφοράς
	COM(2025) 993 final 
EESC-2026-00266-00-00-AC



Κύρια σημεία

Η ΕΟΚΕ:
· Τονίζει τη στρατηγική σημασία της ευρωπαϊκής αυτοκινητοβιομηχανίας για τις βιομηχανικές αξιακές αλυσίδες, την απασχόληση και την καινοτομία, και ζητεί την ενίσχυση των παραγωγικών ικανοτήτων και της τεχνολογικής υπεροχής σύμφωνα με τους στόχους της Ένωσης για παραγωγή στην Ευρώπη («Made in Europe»).
· Τονίζει ότι η κανονιστική απλούστευση πρέπει να σέβεται πλήρως τους στόχους της ΕΕ για το κλίμα και την πορεία προς την απανθρακοποίηση, διασφαλίζοντας παράλληλα ότι οι διαφορές στην τεχνολογία πρόωσης δεν δικαιολογούν ασθενέστερα πρότυπα ασφάλειας, υγείας ή επιβολής.
· Εκφράζει την ικανοποίησή της για τη δημιουργία της υποκατηγορίας M1e για τα μικρά ηλεκτρικά οχήματα ως μέτρο βιομηχανικής πολιτικής και ζητεί μια συνεκτική προσέγγιση για συγκρίσιμες κατηγορίες, συμπεριλαμβανομένων των ελαφρών επαγγελματικών οχημάτων (N1).
· Επισημαίνει τον κεντρικό ρόλο που διαδραματίζει ο ψηφιακός ταχογράφος στην οδική ασφάλεια, την ευημερία των οδηγών και την επιβολή των κοινωνικών κανόνων, και τονίζει ότι οι εξαιρέσεις πρέπει να είναι αναλογικές, περιορισμένες και να μην θέτουν σε κίνδυνο την παρακολούθηση των οχημάτων που εκτελούν εμπορικές μεταφορές τρίτων μερών.
· Ζητεί κανονιστική συνοχή σε ολόκληρη τη δέσμη μέτρων για την αυτοκινητοβιομηχανία, συμπεριλαμβανομένης της διαλειτουργικότητας μεταξύ των οχημάτων, των υποδομών φόρτισης και του δικτύου ηλεκτρικής ενέργειας, καθώς και ευθυγράμμιση με τους κανόνες έγκρισης τύπου, την οδηγία για την ενέργεια από ανανεώσιμες πηγές (RED III) και τον κανονισμό για τις μπαταρίες, ώστε να καταστεί δυνατή η έξυπνη και αμφίδρομη φόρτιση (V2G).

	Επικοινωνία
	Silvia Staffa

	Τηλ.
	+32 25468378

	Ηλ. δ/νση
	Silvia.Staffa@eesc.europa.eu





[bookmark: _Toc70322234][bookmark: _Toc75527084][bookmark: _Toc225158890]ΓΕΩΡΓΙΑ, ΑΓΡΟΤΙΚΗ ΑΝΑΠΤΥΞΗ, ΠΕΡΙΒΑΛΛΟΝ

· GreenData4All – επικαιροποιημένοι κανόνες για τα γεωχωρικά περιβαλλοντικά δεδομένα και την πρόσβαση σε περιβαλλοντικές πληροφορίες


	Εισηγήτρια
	Anna SCHOEMAKERS (Ομάδα οργανώσεων της κοινωνίας των πολιτών – NL)


	Έγγραφα αναφοράς
	COM(2025) 985 final
EESC-2025-04350-00-00-AC



Κύρια σημεία

Η ΕΟΚΕ:
· [bookmark: _Toc225158891]Εκφράζει την ικανοποίησή της για την αναθεώρηση της οδηγίας 2007/2/ΕΚ και επικροτεί τις προτεινόμενες τροποποιήσεις που αποσκοπούν στην απλούστευση των υποχρεώσεων, στην κατάργηση των παρωχημένων διατάξεων, στη μείωση των αλληλεπικαλύψεων και στον εκσυγχρονισμό της διακυβέρνησης, διατηρούμενης παράλληλα μιας συνεκτικής και εναρμονισμένης ευρωπαϊκής υποδομής για χωρικές πληροφορίες.
· [bookmark: _Toc225158892]Στηρίζει την ευθυγράμμιση του αναθεωρημένου πλαισίου Inspire με την οδηγία (ΕΕ) 2019/1024 για τα ανοικτά δεδομένα και την περαιτέρω χρήση πληροφοριών του δημόσιου τομέα, και επικροτεί την κατάργηση των αλληλεπικαλυπτόμενων διατάξεων, οι οποίες αντικατοπτρίζουν την εξέλιξη προς ένα ενιαίο ευρωπαϊκό οικοσύστημα δεδομένων.
· [bookmark: _Toc225158893]Επαναλαμβάνει ότι τα δεδομένα που εξετάζονται στο πλαίσιο της πρωτοβουλίας GreenData4All είναι διασυνοριακά και διατομεακά και αποτελούν στρατηγικό δημόσιο αγαθό για πολιτικές των κρατών μελών και της Ένωσης.
· [bookmark: _Toc225158894]Θα προτιμούσε ρητή αναφορά στους κοινωνικούς εταίρους και τις οργανώσεις της κοινωνίας των πολιτών στο άρθρο 18 της οδηγίας 2007/2/ΕΚ, προς αποφυγή αποκλινουσών ερμηνειών και διακριτικής εφαρμογής σε επίπεδο κρατών μελών.
· [bookmark: _Toc225158895]Υπογραμμίζει ότι η απλούστευση και ο εκσυγχρονισμός του πλαισίου Inspire αναμένονται να αποφέρουν ετήσια εξοικονόμηση κόστους ύψους περίπου 12 εκατομμυρίων ευρώ, με αποτέλεσμα τη μείωση του κόστους συμμόρφωσης για τις δημόσιες αρχές και τη διευκόλυνση της πρόσβασης σε σύνολα γεωχωρικών δεδομένων υψηλής αξίας τόσο για τους δημόσιους όσο και για τους ιδιωτικούς χρήστες.
· [bookmark: _Toc225158896]Συνιστά να εξασφαλιστεί η πρόσβαση των κρατών μελών σε κατάλληλα εργαλεία υλισμικού και λογισμικού, ώστε να μπορούν να χρησιμοποιούν τα ίδια τεχνικά πρότυπα και τις ίδιες διαδικασίες και, συνεπώς, να διασφαλιστεί η διαλειτουργικότητα των δεδομένων.
· [bookmark: _Toc225158897]Επισημαίνει ότι η αρχή της διαγενεακής δικαιοσύνης είναι σημαντική για τη συλλογή, την επεξεργασία και τη δημοσίευση χωρικών δεδομένων, καθώς τα εν λόγω δεδομένα χρησιμοποιούνται για την τεκμηρίωση των επιλογών πολιτικής με μακροχρόνιες περιβαλλοντικές και κοινωνικές επιπτώσεις.
· [bookmark: _Toc225158898]Επισημαίνει ότι η διαγενεακή δικαιοσύνη περιλαμβάνει την αποφυγή της περιβαλλοντικής βλάβης, την αντιμετώπιση των κοινωνικών συνεπειών —συμπεριλαμβανομένου του αποκλεισμού στις «λευκές ζώνες»— και την εξέταση των δυνητικών αρνητικών επιπτώσεων της ΤΝ, διασφαλίζοντας ότι οι υποδομές χωρικών δεδομένων παραμένουν προσβάσιμες και επωφελείς τόσο για τις σημερινές όσο και για τις μελλοντικές γενεές.
· [bookmark: _Toc225158899]Συνιστά θερμά η εφαρμογή του αναθεωρημένου πλαισίου Inspire να συνοδεύεται από ενισχυμένες προσπάθειες για να διασφαλιστεί ότι τα ευρωπαϊκά χωρικά δεδομένα συλλέγονται, αποθηκεύονται, υποβάλλονται σε επεξεργασία και προστατεύονται εντός της Ένωσης, υπό την ευρωπαϊκή νομική δικαιοδοσία. 

	Επικοινωνία
	Alejandra Molina Saavedra

	Τηλ.
	+32 25468249

	Ηλ. δ/νση
	Alejandra.Molinasaavedra@eesc.europa.eu 





· Κανόνες βιολογικής παραγωγής – στοχευμένη τροποποίηση του κανονισμού 2018/848


	Εισηγητής
	Andreas THURNER (Ομάδα οργανώσεων της κοινωνίας των πολιτών – AT)



	Έγγραφα αναφοράς
	COM(2025) 780 final
EESC-2025-04393-00-00-AC-TRA



Κύρια σημεία

Η ΕΟΚΕ:

· Υποστηρίζει την πρόταση της Ευρωπαϊκής Επιτροπής για ακριβή και στοχευμένη αναθεώρηση της νομοθεσίας-πλαισίου της ΕΕ για τη βιολογική παραγωγή και θεωρεί ότι οι προτεινόμενες τροποποιήσεις είναι συνολικά κατάλληλες και αναγκαίες.
· Τονίζει ότι όλες οι συνιστώσες της πρότασης είναι σημαντικές για την επίτευξη του επιθυμητού αποτελέσματος, ήτοι ενός ανθεκτικού στις μελλοντικές εξελίξεις πλαισίου για τα βιολογικά προϊόντα. Ως εκ τούτου, η δρομολόγηση στοχευμένων τροποποιήσεων της βασικής πράξης, ο προτεινόμενος χάρτης πορείας για περαιτέρω αποσαφήνιση και απλούστευση στον τομέα του παράγωγου δικαίου και η επικαιροποίηση του σχεδίου δράσης της ΕΕ για τη βιολογική παραγωγή θα πρέπει να θεωρηθούν δέσμη μέτρων με παράλληλη εξέλιξη.
· Επιμένει ότι τυχόν νομοθετικές αλλαγές δεν πρέπει να οδηγούν σε πρόσθετο διοικητικό φόρτο για τις επιχειρήσεις, αλλά να συμβάλλουν στην απλούστευση, διατηρώντας παράλληλα την ακεραιότητα του προτύπου βιολογικής παραγωγής της ΕΕ.
· Συνιστά την ταχεία έγκριση της πρότασης της Ευρωπαϊκής Επιτροπής με σκοπό την επίτευξη απλούστευσης και την παροχή ασφάλειας δικαίου για τις επιχειρήσεις και τα ενδιαφερόμενα μέρη στον τομέα της παραγωγής, της επισήμανσης, της πιστοποίησης και του εμπορίου βιολογικών προϊόντων.

	Επικοινωνία
	Arturo Iniguez

	Τηλ.
	+32 25468768

	Ηλ. δ/νση
	Arturo.Iniguez@eesc.europa.eu





· Δέσμη μέτρων Omnibus για το περιβάλλον – Απλούστευση του διοικητικού φόρτου στην περιβαλλοντική νομοθεσία

	Εισηγητής
	Felipe MEDINA (Ομάδα των Εργοδοτών – ES)

	
	

	Έγγραφα αναφοράς
	COM(2025) 980 final 
COM(2025) 981 final
COM(2025) 982 final
 COM(2025) 983 final
COM(2025) 984 final
COM(2025) 986 final
EESC-2025-03982-00-00-AC



Κύρια σημεία

Η ΕΟΚΕ:
· [bookmark: _Toc225158900]Θεωρεί ότι, υπό την προϋπόθεση ότι διατηρούνται οι βασικοί στόχοι και το επίπεδο φιλοδοξίας του υφιστάμενου κεκτημένου, η απλούστευση μπορεί να συμβάλει σε ένα πιο αποδοτικό και αποτελεσματικό κανονιστικό πλαίσιο, στηρίζοντας παράλληλα την ανταγωνιστικότητα και την ανθεκτικότητα της ευρωπαϊκής οικονομίας καθ’ όλη τη διάρκεια της πράσινης μετάβασης.
· [bookmark: _Toc225158901]Φρονεί ότι, αντιμετωπίζοντας τα συστημικά προβλήματα που εντοπίστηκαν σε όλους τους νομοθετικούς φακέλους που επανεξετάστηκαν, η ΕΕ μπορεί να ενισχύσει τόσο τους περιβαλλοντικούς στόχους της όσο και την οικονομική ανθεκτικότητά της.
· [bookmark: _Toc225158902]Σημειώνει ότι τα μέτρα απλούστευσης πρέπει πρωτίστως να στοχεύουν στη μείωση των αλληλοεπικαλύψεων και στην εναρμόνιση των μορφοτύπων, χωρίς να αίρουν την υποχρέωση παρακολούθησης των περιβαλλοντικών επιπτώσεων.
· [bookmark: _Toc225158903]Θεωρεί ότι η συστηματική εφαρμογή της αρχής «μόνον άπαξ», σύμφωνα με την οποία τα ίδια δεδομένα παρέχονται μόνο μία φορά και επαναχρησιμοποιούνται σε όλα τα ρυθμιστικά πλαίσια, θα πρέπει να αναχθεί σε ακρογωνιαίο λίθο της περιβαλλοντικής διακυβέρνησης της ΕΕ.
· [bookmark: _Toc225158904]Τονίζει την ανάγκη εξορθολογισμού των διαδικασιών αδειοδότησης και έγκρισης, ώστε να διασφαλιστεί η αναλογικότητα μεταξύ της κλίμακας, της διάρκειας και του κινδύνου των δραστηριοτήτων και των επιβαλλόμενων διοικητικών απαιτήσεων.
· [bookmark: _Toc225158905]Επαναλαμβάνει τη σημασία της διαβούλευσης και της έκδοσης κατευθυντήριων γραμμών, συχνών ερωτήσεων και εκτελεστικών πράξεων σε επίπεδο ΕΕ αρκετά πριν από τις ημερομηνίες εφαρμογής.
· [bookmark: _Toc225158906]Καλεί την Επιτροπή να εξετάσει το ενδεχόμενο διενέργειας πλήρους και περιεκτικής εκτίμησης επιπτώσεων για την πρόταση Omnibus.
· [bookmark: _Toc225158907]Σημειώνει ότι θα πρέπει να διατηρηθούν οι πλήρεις και ολοκληρωμένες περιβαλλοντικές εκτιμήσεις ανά έργο.
· [bookmark: _Toc225158908]Εκφράζει την ικανοποίησή της για το γεγονός ότι τα κράτη μέλη θα μπορούν να αποφασίζουν αν θα απαιτούν από τους παραγωγούς που είναι εγκατεστημένοι σε τρίτες χώρες να ορίζουν εξουσιοδοτημένο αντιπρόσωπο για σκοπούς διευρυμένης ευθύνης του παραγωγού.
· [bookmark: _Toc225158909]Ευελπιστεί ότι, προκειμένου να επιτευχθεί πραγματική απλούστευση, στην εφαρμογή της νομοθεσίας και των μελλοντικών μέτρων Omnibus θα πρέπει να αναγνωρίζεται η συμβολή των συστημάτων παρακράτησης ποσού έναντι επιστροφής και των μέτρων επαναχρησιμοποίησης.
· [bookmark: _Toc225158910]Επαναλαμβάνει ότι το κατώτατο όριο για τις κτηνοτροφικές εκμεταλλεύσεις πρέπει να αυξηθεί με βάση μια νέα ολοκληρωμένη εκτίμηση επιπτώσεων των τεχνολογιών εκτροφής.

	Επικοινωνία
	Gaizka Malo Elcoro-Iribe

	Τηλ.
	+32 25468526

	Ηλ. δ/νση
	Gaizka.MaloElcoro-Iribe@eesc.europa.eu






· Στρατηγική για την ανανέωση των γενεών

	Γενικός εισηγητής
	Arnold PUECH d’ALISSAC (Ομάδα των Εργοδοτών – FR)

	

	Έγγραφα αναφοράς
	COM(2025) 872 final
EESC-2025-03547-00-00-AC

	
	


Κύρια σημεία


Η ΕΟΚΕ:

· Επικροτεί τη στρατηγική της Επιτροπής για την ανανέωση των γενεών στη γεωργία, αλλά ζητεί η στρατηγική αυτή να καταστεί πιο δεσμευτική και τα κράτη μέλη να ευθυγραμμίσουν τα εθνικά τους πλαίσια με τις συστάσεις της.
· Εκφράζει έντονη ανησυχία για τη μείωση του μελλοντικού προϋπολογισμού της κοινής γεωργικής πολιτικής (ΚΓΠ) και επιμένει ότι η ανανέωση των γενεών δεν θα είναι εφικτή χωρίς επαρκώς χρηματοδοτούμενη και ενισχυμένη ΚΓΠ, μεταξύ άλλων καθιστώντας ελάχιστο και υποχρεωτικό όριο το 6 % του κονδυλίου που προορίζεται για τους γεωργούς νεαρής ηλικίας.
· Ζητεί την ενοποίηση και την ενίσχυση των υφιστάμενων εργαλείων της ΚΓΠ (εισοδηματική στήριξη, ενίσχυση εγκατάστασης, επενδυτικές ενισχύσεις και εργαλεία διαχείρισης κινδύνων) για τη διασφάλιση βιώσιμων, ανθεκτικών και ελκυστικών για επενδύσεις γεωργικών επιχειρήσεων.
· Επισημαίνει ότι η πρόσβαση σε γη, η χρηματοδότηση και η διασφάλιση δίκαιων συνθηκών της αγοράς ―ιδίως μέσω της υποχρέωσης σύναψης συμβάσεων και της ενίσχυσης των οργανώσεων παραγωγών― αποτελούν βασικές προϋποθέσεις για την οικονομική βιωσιμότητα των νέων γεωργών.
· Τονίζει τη σημασία της ενίσχυσης της αρχικής και της διά βίου κατάρτισης στον γεωργικό τομέα, της βελτίωσης της ανάπτυξης δεξιοτήτων και της αύξησης της συμμετοχής σε προγράμματα κινητικότητας της ΕΕ, με μέλημα τη βελτίωση της ελκυστικότητας της γεωργίας ως επιλογής σταδιοδρομίας.
· Υπογραμμίζει ότι η ανανέωση των γενεών εξαρτάται από δυναμικές αγροτικές περιοχές που προσφέρουν επαρκείς υπηρεσίες, στέγαση, συνδεσιμότητα και ποιότητα ζωής.
· Ζητεί τη θέσπιση αποτελεσματικών συστημάτων διαδοχής, συνταξιοδότησης και πρόωρης συνταξιοδότησης που θα διασφαλίζουν αξιοπρεπή αποχώρηση, θα διευκολύνουν τη μεταβίβαση των γεωργικών εκμεταλλεύσεων και θα αποτρέπουν την ταυτόχρονη λήψη συνταξιοδοτικών παροχών και ενισχύσεων της ΚΓΠ.


	Επικοινωνία 
	Nicolas Stenger

	Τηλ.
	+32 25468152

	Ηλ. δ/νση
	Nicolas.Stenger@eesc.europa.eu 





· Στρατηγική της ΕΕ για την ανθεκτικότητα των υδάτων και ευρωπαϊκό ολοκληρωμένο πλαίσιο για την ανθεκτικότητα στην κλιματική αλλαγή και τη διαχείριση κινδύνων

	Γενικός εισηγητής
	Αναστάσης ΓΙΑΠΑΝΗΣ (Ομάδα των Οργανώσεων της Κοινωνίας των Πολιτών – CY)

	Έγγραφα αναφοράς
	Διερευνητική γνωμοδότηση κατόπιν αιτήματος της κυπριακής Προεδρίας του Συμβουλίου της ΕΕ
EESC-2025-03736-00-00-AC


Κύρια σημεία

Η ΕΟΚΕ:
· Θεωρεί ότι η εξασφάλιση καθολικής πρόσβασης σε ασφαλές, οικονομικά προσιτό νερό και σε υπηρεσίες αποχέτευσης πρέπει να παραμείνει βασική δέσμευση της ΕΕ.
· Τονίζει ότι η ανθεκτικότητα των υδάτων και η προσαρμογή στην κλιματική αλλαγή αλληλοενισχύονται και πρέπει να εντάσσονται σε μοναδικό και συνεκτικό πλαίσιο πολιτικής.
· Ζητεί ένα ενισχυμένο πλαίσιο για την ανθεκτικότητα στην κλιματική αλλαγή, το οποίο θα υποστηρίζει και θα συμπληρώνει πλήρως τη στρατηγική για την ανθεκτικότητα των υδάτων και θα ευθυγραμμίζεται με τις διεθνείς δεσμεύσεις.
· Σημειώνει ότι η πρόληψη και η ετοιμότητα θα πρέπει να αποτελέσουν τις κατευθυντήριες αρχές της πολιτικής της ΕΕ για τα ύδατα και το κλίμα.
· Η ΕΟΚΕ ζητεί τη συστηματική εφαρμογή του «ελέγχου της διάστασης των υδάτων» στις νομοθετικές διαδικασίες της ΕΕ, χάρη στην οποία θα λαμβάνεται μέριμνα ώστε οι προτάσεις σε βασικούς τομείς να αξιολογούνται ως προς τις επιπτώσεις τους στα ύδατα και να ευθυγραμμίζονται με τους στόχους της ευρωπαϊκής στρατηγικής για την ανθεκτικότητα των υδάτων.
· Ζητεί ισχυρότερη διακρατική συνεργασία με βάση κοινά δεδομένα, κοινά πρωτόκολλα και μηχανισμούς αλληλεγγύης, μεταξύ άλλων με γειτονικές τρίτες χώρες.
· Επισημαίνει ότι η γεωργική πολιτική θα πρέπει να δίνει προτεραιότητα στη βιώσιμη διαχείριση των υδάτων, ενώ οι βιομηχανικές πολιτικές θα πρέπει να προάγουν την υιοθέτηση αποδοτικών συστημάτων υδάτων.
· Ζητεί από την Ευρωπαϊκή Επιτροπή να προτείνει ολοκληρωμένο κανονισμό με τον οποίο θα καθιερώνεται η σαφής ιεράρχηση της χρήσης των υδάτων, με προτεραιότητα στις βασικές ανθρώπινες ανάγκες, στην προστασία των οικοσυστημάτων και στις βιώσιμες οικονομικές δραστηριότητες.
· Υπογραμμίζει ότι οι λύσεις που βασίζονται στη φύση θα πρέπει να εφαρμοστούν σε μεγάλη κλίμακα ως κεντρικός πυλώνας της ανθεκτικότητας των υδάτων, της προσαρμογής στην κλιματική αλλαγή και του μετριασμού της τελευταίας.
· Θεωρεί ότι ο πολεοδομικός και περιφερειακός σχεδιασμός πρέπει να εμπερικλείει τον σχεδιασμό με γνώμονα το υδάτινο στοιχείο.
· Τονίζει ότι το επόμενο πολυετές δημοσιονομικό πλαίσιο πρέπει να δίνει σαφή προτεραιότητα στην ανθεκτικότητα των υδάτων, ιδίως σε περιοχές που αντιμετωπίζουν σοβαρή λειψυδρία.
· Επισημαίνει ότι η ανθεκτικότητα των υδάτων και η προσαρμογή στην κλιματική αλλαγή εξαρτώνται από την ύπαρξη εξειδικευμένου εργατικού δυναμικού. Απαιτούνται συνεχείς επενδύσεις στην εκπαίδευση και την κατάρτιση για να διορθωθούν οι ελλείψεις δεξιοτήτων στη διαχείριση των υδάτων, στην προσαρμογή στην κλιματική αλλαγή, στην ψηφιακή παρακολούθηση και στις λύσεις που βασίζονται στη φύση.
	Επικοινωνία 
	Gaizka Malo Elcoro-Iribe

	Τηλ.
	+32 25468526

	Ηλ. δ/νση
	Gaizka.MaloElcoro-Iribe@eesc.europa.eu




· Αναθεώρηση του μηχανισμού συνοριακής προσαρμογής άνθρακα (ΜΣΠΑ)

	Εισηγητής
	Teppo SÄKKINEN (Ομάδα των Εργοδοτών – FI)

	Έγγραφα αναφοράς
	COM(2025) 989 final
COM(2025) 990 final
EESC-2025-04390-00-00-AC


Κύρια σημεία

Η ΕΟΚΕ:

· [bookmark: _Toc225158911]Διατρανώνει την προσήλωσή της στους κλιματικούς στόχους της ΕΕ και τη στήριξή της στο σύστημα εμπορίας δικαιωμάτων εκπομπών (ΣΕΔΕ), το οποίο αποτελεί κομβικής σημασίας μέσο για να δοθεί ώθηση στην απανθρακοποίηση.
· [bookmark: _Toc225158912]Τονίζει ότι οι κίνδυνοι διαρροής άνθρακα πρέπει να αντιμετωπιστούν δυναμικά και ότι τα αποτελέσματα του ΜΣΠΑ, η ικανότητά του να μετριάζει τη διαρροή άνθρακα και η συνακόλουθη σταδιακή κατάργηση των δωρεάν δικαιωμάτων εκπομπής πρέπει να παρακολουθούνται προσεκτικά.
· [bookmark: _Toc225158913]Επαναλαμβάνει ότι τάσσεται υπέρ της επέκτασης του πεδίου εφαρμογής του ΜΣΠΑ για να μην μετατοπίζεται ο κίνδυνος της διαρροής άνθρακα σε μεταγενέστερα στάδια της αξιακής αλυσίδας.
· [bookmark: _Toc225158914]Καλεί την Επιτροπή να εστιάσει περαιτέρω στην εφαρμογή και φρονεί ότι θα πρέπει να εξεταστεί το ενδεχόμενο μεταβατικής περιόδου για την κατάντη επέκταση.
· [bookmark: _Toc225158915]Υποστηρίζει τα μέτρα κατά της καταστρατήγησης που προτείνει η Επιτροπή και καλεί την Επιτροπή και τα κράτη μέλη να δραστηριοποιηθούν επειγόντως για να αυξηθεί η διαθεσιμότητα ελεγκτών.
· [bookmark: _Toc225158916]Επισημαίνει ότι το 27a, που προτάθηκε πρόσφατα και επιτρέπει την προσωρινή εξαίρεση εμπορευμάτων από το πεδίο εφαρμογής του ΜΣΠΑ σε σοβαρές και απρόβλεπτες περιστάσεις, πρέπει να οριστεί με σαφήνεια ώστε να μην δημιουργηθεί αβεβαιότητα στην αγορά και τους επενδυτές. Σε περίπτωση προσφυγής στο άρθρο 27α, πρέπει να εφαρμόζονται συμπληρωματικά μέτρα ώστε να προλαμβάνεται η διαρροή άνθρακα και να μην επηρεάζεται αρνητικά η διαδικασία της απανθρακοποίησης.
· [bookmark: _Toc225158917]Επαναλαμβάνει ότι ο ΜΣΠΑ είναι ένα μέσο για το κλίμα με πρωταρχικό σκοπό να συμβάλει στην επίτευξη των παγκόσμιων στόχων για το κλίμα με οικονομικά αποδοτικό τρόπο και υπογραμμίζει ότι ο κύριος στόχος του ΜΣΠΑ δεν θα πρέπει να είναι η μεγιστοποίηση της είσπραξης ιδίων πόρων για την ΕΕ.
· [bookmark: _Toc225158918]Τονίζει την ανάγκη για μακροπρόθεσμους επιχειρησιακούς μηχανισμούς για τη στήριξη των προσανατολισμένων στις εξαγωγές τομέων της Ευρώπης, μετά τη σταδιακή κατάργηση της δωρεάν κατανομής δικαιωμάτων στο πλαίσιο του ΣΕΔΕ της ΕΕ.
· [bookmark: _Toc225158919]Προτείνει να συνεργαστεί η ΕΕ στενά με τους εμπορικούς της εταίρους, και κυρίως με τις αναπτυσσόμενες χώρες, προκειμένου να στηρίξει τους μηχανισμούς που διαθέτουν οι χώρες αυτές για να συμμορφωθούν με τον ΜΣΠΑ, να συγκεντρώσουν αξιόπιστα δεδομένα για τις εκπομπές και να εφαρμόσουν συστήματα τιμολόγησης άνθρακα.

	Επικοινωνία
	Gaizka Malo Elcoro-Iribe 

	Τηλ.
	+32 25468526

	Ηλ. δ/νση
	Gaizka.MaloElcoro-Iribe@eesc.europa.eu




[bookmark: _Toc225158920]ΣΥΜΒΟΥΛΕΥΤΙΚΗ ΕΠΙΤΡΟΠΗ ΒΙΟΜΗΧΑΝΙΚΩΝ ΜΕΤΑΛΛΑΓΩΝ

· Στρατηγική «Battery Booster»

	Εισηγητής
	Jason DEGUARA (Ομάδα των Εργαζομένων – MT)

	Συνεισηγητής
	Marco MENSINK (Κατ. 1 - NL)

	Έγγραφα αναφοράς
	C(2025) 8950 final
EESC-2026-00017-00-00-AC


Κύρια σημεία

Η ΕΟΚΕ:
· Υποστηρίζει τη στρατηγική «Battery Booster» για την ενίσχυση της αξιακής αλυσίδας των μπαταριών στην Ευρώπη, αλλά ζητεί σαφέστερες προτεραιότητες, ισχυρότερα εργαλεία και πεδίο εφαρμογής που να υπερβαίνει τις μπαταρίες ηλεκτρικών οχημάτων.
· Ζητεί ένα αξιόπιστο μακροπρόθεσμο σχέδιο χρηματοδότησης της ΕΕ, με ισχυρότερη στήριξη από την Επιτροπή και τα κράτη μέλη, μεταξύ άλλων μέσω του επόμενου ΠΔΠ.
· Τονίζει ότι το σήμα «Made in Europe» (Κατασκευάζεται στην Ευρώπη) πρέπει να είναι συνώνυμο με προϊόντα υψηλής ποιότητας και με ισχυρά κοινωνικά και περιβαλλοντικά πρότυπα και ότι η επέκταση των έργων σε ανταγωνιστικά γιγα-εργοστάσια προϋποθέτει έγκαιρη χρηματοδότηση με εφαρμόσιμους όρους, εναρμονισμένα εργαλεία αδειοδότησης και πρόσβασης στην αγορά, καθώς και ίση εφαρμογή για όλα τα προϊόντα που πωλούνται στην ΕΕ.
· Ζητεί μια συμπεριληπτική προσέγγιση οικοσυστήματος που να υποστηρίζει τις ΜμΕ, τους προμηθευτές και τις εταιρείες ανακύκλωσης παράλληλα με τα μεγάλα εργοστάσια, τονίζει δε ότι η δημόσια στήριξη πρέπει να συνδέεται με ποιοτικές θέσεις εργασίας, πλήρη συμμόρφωση με τα πρότυπα της ΕΕ και ευθυγράμμιση με τους στόχους του ευρωπαϊκού πυλώνα κοινωνικών δικαιωμάτων.
· Συνιστά τη σύνδεση των κρατικών ενισχύσεων, των δημόσιων συμβάσεων και των επιδοτήσεων με τη μεταφορά τεχνολογίας και τις προϋποθέσεις τοπικού περιεχομένου, προκειμένου να αναπτυχθεί η εμπειρογνωμοσύνη της ΕΕ.
· Ζητεί η ενίσχυση της παραγωγής να συνοδεύεται από μεγαλύτερη ικανότητα αποσυναρμολόγησης και ανακύκλωσης, χρηματοδότηση για τεχνολογίες επόμενης γενιάς, πιο εναρμονισμένη συλλογή και μέτρα που θα καταστήσουν την ανακύκλωση οικονομικά ελκυστική.
· Ζητεί η Ε&Α να δώσει προτεραιότητα σε πιλοτικά προγράμματα και πρωτοποριακές γραμμές παραγωγής για κρίσιμα χημικά και μηχανήματα κατασκευασμένα στην ΕΕ, και να χρηματοδοτήσει χημικά προϊόντα με βάση το νάτριο και άλλα χημικά προϊόντα χωρίς λίθιο.
· Προτείνει τη δημιουργία συνεργατικών ομάδων με αντικείμενο την ασφάλεια των υλικών μπαταριών, με στόχο τον καθορισμό σαφών προδιαγραφών προμήθειας και συμμόρφωσης, τη μείωση του κατακερματισμού και την υποστήριξη της αποδοτικής παραγωγής, κατόπιν ευθυγράμμισης με τους ενωσιακούς και διεθνείς κανόνες.
· Προειδοποιεί ότι η ταχεία επέκταση απαιτεί ισχυρότερη προστασία της υγείας και ασφάλειας στην εργασία, συμπεριλαμβανομένων της επαρκούς στελέχωσης, της κατάρτισης, των προληπτικών επενδύσεων, της παροχής ενημέρωσης σχετικά με τα επικίνδυνα υλικά, των αποτελεσματικών επιθεωρήσεων (μεταξύ άλλων ως προς τους μετανάστες και τους μετακινούμενους εργαζομένους) και της ισχυρής συμμετοχής των εργαζομένων και του κοινωνικού διαλόγου.

	Επικοινωνία
	Maria Libertini

	Τηλ.
	+32 25468724

	Ηλ. δ/νση
	Maria.Libertini@eesc.europa.eu 




· Ευρωπαϊκή πράξη για τη βιοτεχνολογία και συνοδευτική οδηγία για τους γενετικώς τροποποιημένους μικροοργανισμούς
	

Εισηγητής
	
	

Joan ROGET ALEMANY (Ομάδα των Εργοδοτών – ES)

	Συνεισηγητής
	
	Thomas STUDENT (Κατ. 2 - DE)

	
	

	Έγγραφα αναφοράς
	
	COM(2025) 1022 final
COM(2025) 1031 final
EESC-2026-00031-00-00-AC



Κύρια σημεία

Η ΕΟΚΕ:

· Ζητεί εστιασμένες επενδύσεις για την έρευνα, την καινοτομία και την παραγωγή στον τομέα της βιοτεχνολογίας της υγείας, εντονότερη ενωσιακή στήριξη των συνεργατικών σχηματισμών βιοτεχνολογίας και των μέσων για την επέκτασή τους, καθώς και ενσωμάτωση της στρατηγικής της ΕΕ για τη βιοτεχνολογία σε σχετικές πρωτοβουλίες της Ένωσης.
· Θεωρεί ότι ο Ευρωπαϊκός Οργανισμός Φαρμάκων (EMA) θα πρέπει να είναι η μόνη αρχή για την αδειοδότηση φαρμακευτικών προϊόντων στην ΕΕ και επικροτεί τα ρυθμιστικά δοκιμαστήρια, με ευθυγράμμιση του ορισμού τους κατά τον ορισμό του EMA και δοκιμή της κοινωνικής αποδοχής.
· Υποστηρίζει τα συμπληρωματικά πιστοποιητικά προστασίας (ΣΠΠ) διάρκειας ενός έτους όταν το προϊόν είναι καινοτόμο, παράγεται στην ΕΕ και διαθέτει σαφώς διαφορετικό μηχανισμό δράσης, ενώ παρέχει τουλάχιστον ισοδύναμη ασφάλεια και αποτελεσματικότητα με αυτές των υφιστάμενων αγωγών που έχουν εγκριθεί στην ΕΕ για την ίδια νόσο.
· Εκφράζει την ικανοποίησή της για το διετές πιλοτικό έργο ενίσχυσης κεφαλαίου και ζητεί ένα μόνιμο εργαλείο χρηματοδότησης σε όψιμο στάδιο, με την ΕΤΕπ να διοχετεύει χρηματοδότηση, πιο εναρμονισμένους κανόνες περί κεφαλαίων, ενισχυμένη μεταφορά τεχνολογίας μεταξύ των πανεπιστημίων και της βιομηχανίας, καθώς και ένα εξορθολογισμένο δίκτυο στήριξης με πρόσθετη χρηματοδότηση και χωρίς αλληλεπικαλύψεις.
· Υποστηρίζει την αρχή του «εξ ορισμού ψηφιακού χαρακτήρα» και την αναλογική χρήση της τεχνητής νοημοσύνης (ΤΝ) σε κλινικές δοκιμές, και εκφράζει την ικανοποίησή της για τις βελτιώσεις στο σύστημα κλινικών δοκιμών της ΕΕ, ζητώντας παράλληλα ένα απλό, σαφές και προβλέψιμο πλαίσιο, καλύτερη ευθυγράμμιση με την ψηφιακή στρατηγική και τη στρατηγική για την ΤΝ της ΕΕ, καθώς και διατήρηση της λήψης των αποφάσεων από τον άνθρωπο.
· Επικροτεί την εστίαση στη βιοασφάλεια και ζητεί ιχνηλασιμότητα και διεθνή συνεργασία όσον αφορά τις ευαίσθητες τεχνολογίες, με αναλογικούς ελέγχους, όπως αδειοδότηση των τελικών χρηστών και διαδικασίες αντίστοιχες με αυτές που εφαρμόζονται στις πρόδρομες ουσίες για τα ναρκωτικά· όσον αφορά δε την καινοτομία που βασίζεται σε γενετικώς τροποποιημένους μικροοργανισμούς, ζητεί κατά περίπτωση εκτίμηση κινδύνου βάσει της αρχής της προφύλαξης και διασφαλίσεις για την ανιχνευσιμότητα και την αναστρεψιμότητα.
· Προειδοποιεί ότι η απλούστευση δεν πρέπει να μετατραπεί σε απορρύθμιση· ζητεί τη διατήρηση της προστασίας των εργαζομένων, του περιβάλλοντος και της υγείας και της ασφάλειας στην εργασία· ζητεί επίσης αυστηρή, ανεξάρτητη αξιολόγηση των εφαρμογών βιοτεχνολογίας πριν από τη διάθεσή τους στην αγορά, συμπεριλαμβανομένων των ανησυχιών για τη βιοασφάλεια και τη βιοηθική, η οποία θα υποστηρίζεται από επαρκή κονδύλια της ΕΕ για την αποφυγή καθυστερήσεων.
· Υπογραμμίζει τον ρόλο των προληπτικών φαρμάκων· ζητεί να ενισχυθούν οι υποδομές και ο συντονισμός της έρευνας για τα εμβόλια· συνιστά ταχείες, αναλογικές και συμπεριληπτικές διαδικασίες πρόσβασης σε παιδιατρικές δοκιμές και δοκιμές για σπάνιες νόσους· ζητεί δε τη διεξαγωγή διαλόγου χωρίς αποκλεισμούς μεταξύ των συμφεροντούχων και καλύτερο συντονισμό των εθνικών επιτροπών ιατρικής δεοντολογίας.

	Επικοινωνία
	Maria Libertini

	Τηλ.
	+32 25468724

	Ηλ. δ/νση
	Maria.Libertini@eesc.europa.eu 





· Χάρτης πορείας για την αμυντική ετοιμότητα της ΕΕ

	Εισηγητής
	Christian MOOS (Ομάδα των Οργανώσεων της Κοινωνίας των Πολιτών – DE)

	Συνεισηγητής
	Christophe TYTGAT (Κατ. 2 - BE) 

	Έγγραφα αναφοράς
	JOIN(2025) final
EESC-2025-04332-00-00-AC



Κύρια σημεία

Η ΕΟΚΕ:

· Υποστηρίζει την ανάπτυξη μιας ολοκληρωμένης ευρωπαϊκής αμυντικής στρατηγικής ως απάντηση στην επιστροφή του πολέμου στην Ευρώπη και στις μεταβαλλόμενες γεωπολιτικές αντιπαλότητες.
· Τονίζει ότι η αξιόπιστη ευρωπαϊκή άμυνα πρέπει να βασίζεται στη δημοκρατική λογοδοσία, τη διαφάνεια και την πολιτική εποπτεία.
· Ζητεί να εφαρμοστεί συνολική κοινωνική προσέγγιση όσον αφορά την αμυντική ετοιμότητα, η οποία θα περιλαμβάνει τη θέσπιση ενός ευρωπαϊκού συμφώνου αμυντικών δεξιοτήτων και ισχυρών εργασιακών προτύπων.
· Εκφράζει την ικανοποίησή της για τη μεθοδική προσέγγιση του χάρτη πορείας για την αμυντική ετοιμότητα, αλλά εκφράζει τη λύπη της καθώς η ναυτική άμυνα δεν αποτελεί βασική συνιστώσα της αρχιτεκτονικής της αμυντικής ετοιμότητας της ΕΕ.
· Ζητεί στο πλαίσιο της αμυντικής ετοιμότητας να δοθεί προτεραιότητα σε κρίσιμους τομείς δυνατοτήτων, καθώς και στην προστασία των υποδομών ζωτικής σημασίας, όπως οι λιμένες και οι σιδηρόδρομοι.
· Παροτρύνει την ΕΕ να υπερβεί τον κατακερματισμό μέσω της ενίσχυσης και της βελτιστοποίησης της ευρωπαϊκής βιομηχανικής και τεχνολογικής βάσης στον τομέα της άμυνας (ΕΒΤΒΑ), της αναβάθμισης της συνεργασίας, της υποστήριξης των κοινών προμηθειών, της μείωσης της εξάρτησης από το εξωτερικό και της βελτίωσης της ανθεκτικότητας της αλυσίδας εφοδιασμού.
· Προειδοποιεί για τον κίνδυνο εθνικού προστατευτισμού στις δημόσιες συμβάσεις του τομέα της άμυνας και τάσσεται υπέρ της δημιουργίας μιας μόνιμης ευρωπαϊκής πλατφόρμας κοινών προμηθειών για τη βελτίωση της διαλειτουργικότητας, της αποδοτικότητας και των οικονομιών κλίμακας σε όλα τα κράτη μέλη.
· Ζητεί να δημιουργηθεί πραγματική ενιαία αγορά αμυντικού εξοπλισμού, η οποία θα βασίζεται στα κοινά πρότυπα, τη διαφάνεια και τους ισότιμους όρους ανταγωνισμού μεταξύ των δημόσιων και των ιδιωτικών επιχειρήσεων, και παράλληλα να παρέχεται εστιασμένη στήριξη στις μικρομεσαίες επιχειρήσεις και τις καινοτόμες εταιρείες.
· Συνιστά τη δημιουργία ενός πλήρως ενιαίου χώρου στρατιωτικής κινητικότητας της ΕΕ έως το 2027 μέσω της δημιουργίας εναρμονισμένων κανόνων για τις μεταφορές, τα τελωνεία και τις υποδομές, τη θέσπιση μετρήσιμων δεικτών επίδοσης και τη διαμόρφωση ενός ενιαίου συστήματος εκτελωνισμού για τις διασυνοριακές στρατιωτικές μετακινήσεις.
· Τονίζει την ανάγκη ενίσχυσης των αμυντικών βιομηχανικών δυνατοτήτων μέσω του συντονισμού των χρηματοδοτικών μέσων της ΕΕ.

	Επικοινωνία
	Adam Dorywalski

	Τηλ.
	+32 25469397

	Ηλ. δ/νση
	Adam.Dorywalski@eesc.europa.eu




· Χάρτης πορείας για τον μετασχηματισμό της αμυντικής βιομηχανίας της ΕΕ

	Εισηγητής
	Maurizio MENSI (Ομάδα των Οργανώσεων της Κοινωνίας των Πολιτών – ΙT)

	Συνεισηγητής
	Christian TYTGAT (Ομάδα των Εργοδοτών - BE)

	
	

	Έγγραφα αναφοράς
	COM(2025) 845 final
EESC-2026-00134-00-00-AC



Κύρια σημεία

Η ΕΟΚΕ:

· Υποστηρίζει πλήρως την έγκριση του χάρτη πορείας για τον μετασχηματισμό της αμυντικής βιομηχανίας της ΕΕ και τον θεωρεί βασικό μέσο για την ενίσχυση της αμυντικής ετοιμότητας και της βιομηχανικής ικανότητας της Ευρώπης.
· Ζητεί την αποκατάσταση της ευρωπαϊκής βιομηχανικής στρατηγικής αυτονομίας ως κεντρικό στόχο του χάρτη πορείας, ώστε να μπορέσει η ΕΕ να σχεδιάσει κατασκευάζει, να διατηρεί και να αναπτύσσει κρίσιμα αμυντικά συστήματα με ανθεκτικές και κλιμακούμενες αλυσίδες εφοδιασμού.
· Τονίζει ότι η τεχνολογική κυριαρχία πρέπει να ενισχυθεί μέσω της ηγετικής θέσης στις γνώσεις, τις δεξιότητες, τη μηχανική, τη διανοητική ιδιοκτησία, τη μεταφορά τεχνολογίας και τις παραγωγικές ικανότητες σε ολόκληρη την αλυσίδα εφοδιασμού στον τομέα της άμυνας, συμπεριλαμβανομένων των κρίσιμων πρώτων υλών.
· Τονίζει ότι η χρηματοδότηση για τον χάρτη πορείας δεν θα πρέπει να αποβεί εις βάρος της υφιστάμενης στήριξης της ευρωπαϊκής τεχνολογικής και βιομηχανικής βάσης στον τομέα της άμυνας ούτε να υπονομεύσει τους στόχους της κοινωνικής, ψηφιακής και περιβαλλοντικής μετάβασης της ΕΕ.
· Συνιστά ο μετασχηματισμός της βιομηχανικής βάσης στον τομέα της άμυνας να ωφελήσει το ευρύτερο ευρωπαϊκό βιομηχανικό οικοσύστημα με τη συμμετοχή ΜμΕ, νεοφυών επιχειρήσεων και τομέων διπλής χρήσης, όπως η προηγμένη μεταποίηση και η αυτοκινητοβιομηχανία.
· Παροτρύνει τα κράτη μέλη να προωθήσουν τις κοινές προμήθειες και να αναπτύξουν κοινά πλαίσια για τον χαρακτηρισμό και την πιστοποίηση των αμυντικών τεχνολογιών, προκειμένου να μειωθεί ο κατακερματισμός, να επιταχυνθεί η ανάπτυξη και να ενισχυθεί η διαλειτουργικότητα.
· Τονίζει την ανάγκη απλούστευσης των κανονιστικών και διοικητικών διαδικασιών, με παράλληλη διασφάλιση της διαφάνειας, της ίσης μεταχείρισης και της χρηστής δημοσιονομικής διαχείρισης στα προγράμματα καινοτομίας και προμηθειών στον τομέα της άμυνας.
· Υποστηρίζει μέτρα για την ενίσχυση της ανάπτυξης δεξιοτήτων, της κινητικότητας του εργατικού δυναμικού και της επανειδίκευσης, ώστε να δοθεί ιδίως η δυνατότητα σε εργαζομένους από παρακείμενους τομείς να μεταβούν σε βιομηχανίες που σχετίζονται με την άμυνα μέσω συντονισμένων πρωτοβουλιών εκπαίδευσης, κατάρτισης και διά βίου μάθησης.

	Επικοινωνία
	Laia Tomas Vinardell

	Τηλ.
	+32 25469149

	Ηλ. δ/νση
	Laia.TomasVinardell@eesc.europa.eu

